अरुण जेटली – टटका खबर\nनयी दिल्ली, 12 मार्च (वार्ता). कांग्रेस अध्यक्ष राहुल गांधी आजु वित्त मंत्री पर सीधे आरोप लगावत कहले बाड़न कि बैंक घोटाला के आरोपियन का तरफ से मामिला सामने अइला से पहिलहीं वित्त मंत्री अरुण जेटली के वकील बेटी के लॉ कंपनी के बड़हन रकम दे दिहले बाड़ें आ एही चलते जेटली एह घोटाला पर चुपी…\nRead More about अपना वकील बेटी का चलते जेटली बैंक घोटाला पर चुपी लगवलें : राहुल\nडीडीसीए विवाद में वित्त मंत्री अरुण जेटली के कटघरा में खड़ा करावे के कोशिश में लागल बिहार से भाजपा सांसद कीर्ति आजाद के निलंबित त क दिहलसि भाजपा बाकिर कीर्ति अतना आजाद बाड़न कि सुने के तइयार नइखन. उनकर कहना बा कि ऊ पिछला कई बरीस से भठियरपन का खिलाफ आन्दोलन चलावत बाड़न आ एहमें…\nRead More about एक बिहारी सभ पर भारी\nडीडीसीए मामिला में भाजपा गोल से फरका लाइन लेबे वाला अपना सांसद कीर्ति आजाद के आजु निलंबित करत पूछलसि कि तोहरा के काहे ना निकाल दीहल जाव. जान जाईं कि कुछ लोग अापन निजी मतलब ना सधला का चलते अइले दिन भाजपा का खिलाफ बयान बाजी करत रहेलें. एहमें सबले खास क के सोझा आइल…\nRead More about जेटली का खिलाफ मुहिम चलाए वाला भाजपा सांसद निलंबित\nदेश के बड़हन वकील आ केन्द्र सरकार में वित्‍त मंत्री अरूण जेटली सोमार का दिने दिल्‍ली के मुख्‍यमंत्री अरविंद केजरीवाल, कुमार विश्‍वास, आशुतोष, संजय सिंह, राघव चड्डा अउर दीपक वाजपेयी का खिलाफ मानहानि के मुकदमा दायर करीहें. पिछला दिेन अरविन्द केजरीवाल के मुख्य सचिव राजेन्द्र कुमार पर सीबीआई के छापा पड़ला का बाद जनता के…\nRead More about केजरीवाल समेत उनुका गोल के अनेके लोग पर मानहानि के मुकदमा करीहें अरुण जेटली\nदेश के लाखों मउगन आ लौंडेबाजन के तरफदारी करत देश के वित्त मंत्री अरुण जेटली सुप्रीम कोर्ट से फैसला पर फेरु से नजर डाले के राय दिहलन। कहलन कि एह बारे में हाई कोर्ट वाला फैसला सही रहुवे। कहलन कि ऊ हमेशा से एकर तरफदारी करत आइल बाड़न आ मानतारें कि दैर सबेर एह फैसला…\nRead More about लौंडेबाजन आ मउगन के तरफदारी कइलन अरुण जेटली


ई काहे? - कनक किशोर - मैना: भोजपुरी साहित्य क उड़ान (Maina Bhojpuri Magazine)\nHome कनक किशोर Bhojpuri Lekh ई काहे? - कनक किशोर\nई काहे? - कनक किशोर\nभोजपुरी में खूब लिखात बा। हर विधा पर कलम चल रहल बा। नीक जबून सब बा। रहबो करेला सब साहित्य में। ई कवनो नया नइखे। बाकिर समय के साथ-साथ साहित्य के मूल्यांकन होखे के चाहीं। कवनो नया चीज आवता त पाठकीय प्रतिक्रिया आवे के चाहीं। ऐकरा से हमार साहित्य कतना पानी में बा, कतना ओकरा लोक स्वीकार्यता मिलल बा पता चलेला। समाज साहित्य से का चाहता पता चलेला। ओही अनुरूप साहित्य कदम बढ़ावेला।\nपाठक के नब्ज पर साहित्य के हाथ ना रही त ऊ कबो लोक साहित्य ना बन सके। ऐह खातिर कवनो साहित्य के सम्यक मूल्याकंन जरूरी बा। जेकर भोजपुरी साहित्य में अभाव बा। अइसन नइखे कि एह दिशाई काम नइखे भइल। समय समय पर कुछ काम भइल बा, आजो होता बाकिर ओकरा के यथेष्ठ ना कहल जा सकेला। कवनो साहित्य के विकास में ओकर सम्यक मूल्याकंन के योगदान ओह साहित्य के तउले खातिरे जरूरत नइखे ऊ नवांकुर लेखक के पथ प्रदान करेला, शोधार्थी के मदद करेला, पुरोधा के पहचान प्रदान करेला साथे साथ साहित्य कतना पानी में बा उहो बतावेला।\nई एगो कड़वा सांच बा, थोड़े तीत लागी, बाकी सांच ह भोजपुरी में पढ़निहार के कमी बा। ओकरे नतीजा बा कि भोजपुरी पत्र पत्रिकन पुस्तकन के पाठक उपलब्ध नइखे हो पावत। पच्चीस करोड़ बोले वाला आ सैकड़न संस्थन से जुड़ल भाषा काहे अपना दशा पर रोवे खातिर बाध्य बा? कवनो संस्था अपना पगड़ी पर बेसी आ भोजपुरी माथे पगड़ी पर कम ध्यान दी ऊ कबो माई भाषा के कल्याण ना कर सके।\nकबो एह पर विस्तृत चर्चा होई।


मोनालिसा के नया अवतार बारूद बन के आई – Anjoria\nमोनालिसा के नया अवतार बारूद बन के आई\nभोजपुरिया फिलिमन के हॉट गर्ल मोनालिसा के नया अवतार जल्दिये प्रदर्शित होखे जा रहल फिल्म बारूद में नजर आवे वाला बा. भोजपुरी फिलिमन के सुपरहिट निर्माता-निर्देशक रामाकांत प्रसाद के एह फिल्म में मोनालिसा पुलिस इंस्पेक्टर का भूमिका में बाड़ी आ नायक बाड़े एक्शन स्टार विराज भट्ट. एह फिल्म में मोनालिसा एक से बढ़के एक खतरनाक स्टंट कइले बाड़ी आ उनुकर ग्लैमरस अउर हॉट अवतारो बावे एह में.\nकुमारी माई मूवीज के बैनर तले बनल, आदिशक्ति इंटरटेनमेंट आ सीता आर्टस के प्रस्तुति एह फिल्म में विराज भट्ट, मोनालिसा, प्रिया शर्मा, मनीष चतुर्वेदी, नीरज राज पौडेल, ब्रजेश त्रिपाठी, विपिन सिंह, अयाज खान, दीपक भाटिया, देव सिंह आ सीमा सिंह के प्रमुख भूमिका बा.\nफिल्म के गीतकार-संगीतकार अशोक कुमार दीप हैं.\n(स्रोत – प्रशांत-निशांत)\nPrevious Post: विनय आनंद बनले दबंग दामाद\nNext Post: भोजपुरी सिनेमा के सबले कम उमरिया नायक ‘‘प्रदीप पाण्डेय’’\nKYA SEXY ITEM HO YAAR


मैना: वर्ष -3अंक - 73 - मैना: भोजपुरी साहित्य क उड़ान (Maina Bhojpuri Magazine)\nHome पुरान अंक भोजपुरी पत्रिका मैना: वर्ष -3अंक - 73\nमैना: वर्ष -3अंक - 73\nकहल जाला कि जेके इतिहास ना इयाद रखेला ओके साहित्य इयाद राखेला अउरी जेके ई दूनू भूला देला ओके लोक इयाद राखेला। 29 मार्च 1857 के दिने मंगल पांडे बैरकपुर में अंग्रेजन के खिलाफ आपन मोर्चा खोललन जेवन 1857 के किरान्ती में बदल गइल। बाकिर एह काम खाती मंगल पांडे के 8 अप्रैल के सजायो मिलल।\n1857 के किरान्ती का इतिहास, का साहित्य भा का लोक सभकरा मन में समा गइल बाकिर जे एह किरान्ती के बिगुल बजावल ओके लगभग सभ केहू भूला दिहल। मंगल पांडे इतिहास के किताबन में दू लाइन के जोगदान बा अउरी साहित्य में सायद एतनो के नइखे। हँ लोक जरूर इयाद रखले बा। जब इतिहास अउरी साहित्य से सवाल पूछला तऽ जवाब ई मिलेला कि मंगल पांडे के जोगदान बटले का बा। ऊ ई काम आ तऽ भांग के नासा में कइले भा धरम बचावे खाती कइले। हो सकेला ई बात सही होखे अउरी हो सकेला कि एह बातन में केवनो दम ना होखे। बाकिर हमार सवाल एसे अलगा बा।\nका कारन रहे कि ओह बेरा हर जाति अउरी धरम के लोग अंग्रेजन के चाकरी करे खाती मजबूर हो गइल रहलें जब कि ऊ लोग ई जानत रहलें कि ऊ ई कऽ के अंग्रेजन के बरिआर कर रहल बाड़े? जदि एह सवाल के जवाब खोजल जाओ तऽ एतना तऽ एकदम साफ-साफ लउकत बा कि कम्पनी सरकार अपनी चाल्हाकी अउरी कारस्तानी से एह देस के सगरी सामाजिक अउरी आर्थिक बेवस्था के चउपट कऽ देले रहे। जब केवनो समाज कऽ सामाजिक अउरी आर्थिक बेवस्था चउपट हो जाला तऽ लोग मजबूर हो जाला अउरी पेट जियाबे खाती जेवने मिलेला तेवने काम करे लागेला। एही संदर्भ में मंगल पांडे के देखल जाओ तऽ ई साफ बा कि मंगल पांडे बड़ी मजबूरी में फउज के नोकरी करे खाती तइआर होखल होईहें। अउरी ई खाली मंगल पांडे कऽ अकेला सच नइखे बाकिर पूरा समाज कऽ रहल जब ओह घरी कऽ सगरी मरजादा टूट गइल रहे। मंगल पांडे जब विरोध कइलें तब ऊ जानत होइहें कि ऊ ना खाली आपन जिनगी कऽ खतरा में डालत बाडे बाकिर अपनी परिवार कऽ जिनगी अउरी पेट दूनू पर लात मारत बाडे। ओह बेरा ओही लोगन के जिनगी अउरी पेट पर लात मारत रहलें जेकरा खाती फउज में गइलें। ई बहुत मुसकिल बाकिर एगो बरिआर निरनय होला केवनो आदिमी खाती। एतने काफी बा ओह आदिमी कऽ चाल अउरी चरित्तर बतावे खाती। बाकिर ऊ चाल अउरी चरित्तर आज के आजाद हवा में कहीं भूला गइल बा।\nभोजपुरी क्षेत्र के सामाजिक-आर्थिक स्थिति - डॉ जनार्दन सिंह\nडॉ जनार्दन सिंह के लिखल परसतुत लेख भोजपुरिया इलाका कऽ सामाजिक अउरी आर्थिक दासा के बतावत ओकर सामाजिक अउरी आर्थिक विकास कऽ बारे आपन देले बानी।\nखेदारु काका - अभिषेक यादव\nबकरी बेच, भइल बियाह खेदारु काका के,\nआज़ादी से पहिले इनका घर ना रहे पाका के\nघर ना रहे पाका के ऐहि से होखे सकेता;\nनावा-नहर कनिया के सभे झांक लेता।\nसभे झांक लेता, इज्जत का अब रही?\nकाका के मन-मथऽता अब केसे हम कहीं?\nपिय के आस - जयशंकर प्रसाद द्विवेदी\nकोइली क कुंहूंक परान कुंहूकावे\nननदी के बोलिया नचिकों न भावे\nतलफेला हिया के मचान सँवरो।\nकहिया बीती पियवा संगे विहान सँवरो।\nतीसिया फुलाइल सरसो के संगवा\nमहुवा ढिठाईल पीराला मोर अंगवा\nमाटी के अँजोर - जितराम पाठक\nसूप भरि रूप के\nसनूख भरि सोहुआ में\nसानल सनेहिया सलोर\nआन अवरू अपना के\nदेश के पहिलका स्वतंत्रता संग्राम के सेनानी बलिया के मंगल पाण्डे के बगावत अंगरेजन के कँपा दिहले रहुवे. मंगल पाण्डेय के सैनिक कोर्ट से दू गो अंगरेज अफसरन के हत्या आ सेना से बगावत का आरोप में फाँसी के सजाय दिहल गइल. फाँसी के तारीख कोर्ट तय कइले रहे १८ अप्रेल १८५७ बाकिर उनका बगावत से डेराइल अंगरेज उनका के तय तारीख से दस दिन पहिलही चुपे चोरी फाँसी पर लटका दिहलें. अलगा बात बा कि उनकर ई चालबाजी कवनो कामे ना आइल. अपना प्रान के आहुति दे के मंगल पाण्डे जवन चिंगारी जरवलन तवना का आग में ईस्ट इण्डिया कंपनी के हुकूमत देखते देखत राख होखे ललागल. एह वीर बाँकुड़ा मंगल पाण्डे के जन्म, उत्तर-प्रदेश का पूर्वाचल के बागी जिला बलिया के नगवां गांव में भइल रहे. अंगरेजन का फौज के ३४वां नेटिव इन्फेण्ट्री के सिपाही का रुप में उनकर नम्बर रहुवे १४४६.\nविद्रोह - प्रसिद्ध नारायण सिंह\nजब सन्ताबनि के रारि भइलि, बीरन के बीर पुकार भइलि।\nबलिया का ‘मंगल पांडे के, बलिबेदी से ललकार भइलि ॥1॥\n‘मंगल‘ मस्ती में चूर चलल, पहिला बागी मसहूर चलल।\nगोरन का पलटनि का आगे, बलिया के बाँका शूर चलल ॥2॥\nगोली के तुरत निसान भइल, जननी के भेंट परान भइल।\nआजादी का बलिवेदी पर, ‘मंगल पांडे‘ बलिदान भइल ॥3॥\nमोर सिपाही हो - भोलानाथ गहमरी\nजब-जब देसवा पर\nमोर सिपाही हो, जिया के तूँही रखवार\nमोर सिपाही हो, तेजल तूँ घरवा-दुआर।\nसपना - केशव मोहन पाण्डेय\nहमहूँ सपना देखेनी\nपेट के क्षुब्धा\nसपनवे से मेटावेनी।\nसपने से चलत सँसरी बा\nजेकरा लगे सपना नइखे\n(29 मार्च 2016)


June 8, 2010 OmPrakash Singh कहानी, साहित्य 6\nsuresh singh chandel\nअनिलजी हमरा खुशी बा की तूँ त्रिपुरा में बइठि के हमार इ रचना पढ़तारS> बहुत-बहुत धन्यवाद अँजोरिया।\nपुष्करजी..आपके टिप्पणी पढ़ि के हमार मन गदगद हो गइल अउर लिखे के प्रेरणा।\nदिवाकर भाई, सादर धन्यवाद तोहके….दर्द हमेसा रचनाकार के ही होला जवने के ऊ लेखनीवद्ध क के पाठकगन की सामने राखेला।।\nसादर धन्यवाद…आप सभी लोगों को।।\nका बात कहनीं ए पांडे जी!! मजा आ गईल राउर पहिलका तारीख के वर्णन पढ़िके। अईसन लागत बा कि ई सगरे बतिया हमरे दर्द के कह रहल बा। बहुत सुंदर अभिव्यक्ति बा……\nAnil Pandey Deoriawala\nइ ता उहे मुहाबरा बा की आमदनी अथ्थान्नी ओउर खर्चा रुपैया\nओउर भगवान से सही में इहे मनावेके बा की इ ससुरी पहिली तारीख कबो न आवे ओउर आवे त खर्चा न रहे ,\nलेकिन इ त कबहू हो नैखे सकत कहे से की आजू इ ससुरी फिर पहिली तारीख ह ………….\nप्रभाकर भाई गज़ब के रचना बा. पढ़ी के मन में उत्साह जगी गइल बहुत अच्छा लागल ह. इ पधीके बुझाता की हमनी के भोजपुरियो कौनो भाषा से कम नैखे .\nबाह भाई मज़ा आ गइल ………………………..\nआज पहिली तारीख ह……………………\nbada nik lagal pad ke,,,,,\nsachhi bat ba\npahil tarikh jab abela to ahi hobela aur agla 30 din pahil tarikh ke intzar me kat jalaa…….\nबढ़िया लिखे हैं पंडीतजी।।


राखेला शान भोजपुरिया जवान के शूटिंग १५ मई से होखी – Anjoria\nराखेला शान भोजपुरिया जवान के शूटिंग १५ मई से होखी\nसिनेमा भोजपुरी के चर्चित फिल्म निर्माण कंपनी मिथिला टाकिज के भोजपुरी फिल्म “राखेला शान भोजपुरिया जवान” के शूटिंग १५ मई से गुजरात के हलोल में शुरू होखे जात बा. फिल्म के निर्देशक बाड़े ढेर दिन ले पार्थो घोष के एसोसियेट रहल राजू जे पहिला बेर कवनो भोजपुरी फिलिम के निर्देशन करत बाड़े.\nनिर्माता मनोज चौधरी के एह फिल्म के कहानी लेखक मनोज टाइगर, गीतकार विनय बिहारी आ कैमरामेन एस. जहाँगीर हउवें. एकर एगो बड़हन खासियत होखी एकर संगीत. पहिला बेर सुपर स्टार आ लोकप्रिय गायक पवन सिंह कवनो फिलिम के संगीतकार बनल बाड़ें. फिल्म में पवन सिंह अभिनयो कइले बाड़न.\nमिथिला टाकिज संगे पवन सिंह के ई तिसरकी फिलिम होखी. पहिला फिल्म गुंडई राज बॉक्स ऑफिस पर सफल रहल रहे आ दूसरकी फिलिम “डकैत” जल्दिए रिलीज होखे वाली बा.\nफिल्म में पवन सिंह संगे प्रतिभा पाण्डे, बृजेश त्रिपाठी, मनोज टाइगर, दिलीप सिन्हा वगैरह के खास भूमिका बा.\nनरेन्द्र मोदी का हाथे मनोज तिवारी के सम्मान


शिक्षा आ नयका पीढी के सवाल – Anjoria\nशिक्षा आ नयका पीढी के सवाल\nई सही बा कि हमनी के देश के मौजुदा अर्थव्यवस्था ज्ञान आ टेक्नोलॉजी के सहारे जतना आगे जाए के रहे जा चुकल बा. ओकरा बाद हमनी के विकास ज्ञान के विकास आ शोध प निर्भर होई. बाकी स्कूली स्तर प उत्कृष्टता कइसे लिहल जा सकता ऐकरा बारे में सोचल निहायत जरूरी बा. शिक्षो के स्तर प भारत के हालत बहुत बढिया नइखे. भारत के कवनो विश्वविद्यालय दुनिया के निमनका विश्वविद्यालयन में ना गिनाव. भारत के बढियको संस्थान डिग्री बाँटे भर के कारखाना बन गइल बा. पिछला लमहर समय से हमनी के जे शिक्षा के अनदेखी कइनी जा ओकर फल अब भुगतत बानी जा.\nरउरा सभे के साल 2012 के तीन गो सर्वेक्षण, रिपोर्ट जवना में स्कूली शिक्षा प्रणाली प सवालिया निशान लगावल रहे, ईयाद होई. ओह रिपोर्ट के एगो गैर सरकारी संगठन ‘प्रथम‘ तइयार कइले रहें आ तब के केन्द्रीय मानव संसाधन विकास मंत्री कपिल सिब्बल जारी कइले रहले. ओह रिपोर्ट के बनावे में प्राथमिक कक्षा के करीब 6,50,000 विद्यार्थियन के सर्वे शामिल रहे. ‘प्रथम‘ के रिपोर्ट बतावत रहे कि गुणवत्ता के स्तर प स्कूली शिक्षा के स्तर पहिले से खराब भइल बा. ओकरा मुताबिक पाँचवा में पढ़ेवाला 48.2 प्रतिशते विद्यार्थी दुसरा कक्षा के पाठ ठीक से पढ पवले. तीसरा कक्षा के मात्र 29.9 प्रतिशत विद्यर्थी परीक्षा दे पवले.\nशिक्षा के अधिकार कानून लागू होखे से पहिले कर आँकडा तनी बढिया रहे. आरटीआई लागू होखे से स्कूल में दाखिला लेबे वालन के गिनिती त बढ़ल बाकिर कक्षा में हाजिरी आ पढ़ाई के स्तर घट गइल. ओकरा बाद के सर्वेक्षण में भारतीय स्कूल शिक्षा के अउर खराब हालत सामने आइल. विप्रो आ एजुकेशन इनिशिएटीव पवलस कि नामी स्कूलनो के शिक्षा स्तर निमन नइखे आ उहो बस पाठ रटावे पर जोर देत बाड़े.\nएकरा अलावे अगर हमनी के ज्ञान प आधारित अर्थव्यवस्था बनावल चाही त उ सभ दस्तावेज आँखि खोले में मददगार होई.\nआजु शिक्षा बेवसाय हो गइल बा. शिक्षा वेवस्था में निजी दखल बढ़ि गइल बा बाकिर निजी दखल शिक्षा के गुणवत्ता के विकल्प ना हो सके. कई गो राज्यन मे 60 प्रतिशत तकले विद्यार्थी निजी स्कूलन में बाड़े. जवन सरकारी स्कूलन में बाड़े ऊ टियूशन लेत बाड़े. काहें कि सरकारी स्कूलन में पढ़ाई ना होला. मानल जाला कि सरकारी स्कूलन के मास्टर मास्टराइन स्कूलो में आपन निजी काम करत लउकेला. वोहिजे मास्टर टियूशन पढ़ावे में. जवन माई बाप के थोड़ बहुत पूंजी बा उ अपना लईकन के निजी स्कूलन में भेजत बाड़े. निजी स्कूल के अकेला मकसद रहेला बढिया परिणाम देबे के. एहसे निजी स्कूल विद्यार्थियन के पीठ प किताब लदवाए आ रटवाए पर जोर देला. एह से विद्यार्थी बढिया नम्बर पाके कवनो नामी गिरामी उच्च शिक्षा संस्थान में नाम खिलवाए लायक भा नोकरी पावे लायक त हो जाले बाकिर उनकर मानसिक विकास आ समझ के बढिया विकास ना हो पावे.\nउपर के सभ बात सर्वेक्षण में आ चुकल बा कि गड़बड़ी स्कूले से शुरू होला, जेकरा के सुधारे खातिर बड़हन बदलाव के जरूरत बा. बिना गुणवत्ता के मौजूदा शिक्षा से का हमनी के अइसन नवजवान तइयार कर पाइब जा जे आवे वाला समय के चुनौतियन के झेल सके? सरकार के पहल त करही के पड़ी बाकिर निजीओ क्षेत्र के आपन स्तर सुधारे के कोशिश करेके पड़ी.\nआखिर देश के नयका पीढी के सवाल जे बा!\nPrevious Post: टटको में टटका खबर :7अक्टूबर 2014, मंगल\nNext Post: चौधरी कन्हैया प्रसाद सिंह के भोजपुरी एकांकी संग्रह के विमोचन


‘दुल्हे राजा’ के शानदार लॉचिंग आ ‘प्यार झुकता नहीं’ के म्युजिक रिलीज – Anjoria\nसिनेमा भोजपुरी के मशहुर निर्माता अभय सिन्हा पिछला दिने अपना पचीसवाँ फिलिम ‘दुल्हे राजा’ के मुहूर्त कइलन. यशी फिल्मस् प्रा. लि. के बैनर तले बनत एह फिलिम के मुहूर्त क्लैप इम्पा अध्यक्ष टी. पी. अग्रवाल, निर्माता अभय सिन्हा, आ अभिनेत्री शरबनी मुखजी मिल के दिहल लोग. फिलिम के मुख्य कलाकार जोड़ी बा दिनेशलाल यादव निरहुआ आ दक्खिन भारत के अभिनेत्री मधु शर्मा के. निर्देशक अजय श्रीवास्तव आ सह-निर्माता विनोद चौधरी हउवें. एह शुभ अवसर पर नायक निरहुआ आ नायिका मधु शर्मा फिलिम के एगो गाना पर शानदार परफारमेंसो दिहलें.\nएही मौका पर अभय सिन्हा अपना नइकी फिलिम खेसारी लाल-स्मृति सिन्हा अभिनीत आ असलम शेख निर्देशित ‘प्यार झुकता नहीं’ के संगीत जारी कइलें. संगीत इम्पा अध्यक्ष टी. पी. अग्रवाल, इंडियन ओवरसीज बैंक के जी. एम. के. के. सोनी, रवि किशन, निरहुआ, पवन सिंह, खेसारी लाल, रानी चटर्जीं, पाखी, स्मृति सिन्हा, अक्षरा सिंह, शैलेश सिन्हा, निर्देशक असलम शेख आ अभनेत्री राखी सावंत के हाथे जारी कइल गइल. एकर संगीत म्युजिक एंगल म्युजिके के लेबल पर जारी भइल बा.\nएह मौका पर अभय सिन्हा अपना फिलिम के सगरी कलाकारन, तकनीशियनन, आ निर्देशकन से आभार जतवलें जिनका सहयोगे से ऊ अपना सफलता के सफर तय कइलन. अभय सिन्हा साल 2004 में भोजपुरी फिलिम ‘बंधन टूटे ना’ से भोजपुरी फिलिम बनावल शुरू कइले रहलें.\nसुपरस्टार रवि किशन, निरहुआ, पवन सिंह आ खेसारी लाल यशी फिल्मस आ अभय सिन्हा के उज्ज्वल भविष्य के शुभकामना दिहलें. बधाई देबे वालन में हिमालय, प्रवेशलाल यादव, निर्माता टी. पी. अग्रवाल, आलोक कुमार, सुजीत तिवारी, निर्मल जानी, अनिल सम्राट, बिटटू सरदार, मनोज चौधरी, कम्पलीट सिनेमा के संपादक कुमार मोहन, अभिनेत्री शरबनी मुखर्जी, पाखी हेगड़े, रानी चटर्जी, मोनालिसा, स्मृति सिन्हा, अक्षरा सिंह, संगीता तिवारी, उर्वशी चौधरी, मधुमिता सरकार, निर्देशक असलम शेख, हैरी फर्नाडीज, अनिल अजिताभ, देव पाण्डेय, अरशद खान, अजय श्रीवास्तव, बब्लू सोनी, एम. आई राज, राजू, अभिनेता ब्रजेश त्रिपाठी, गीतकार प्यारेलाल यादव ‘कवि’, प्रचारक प्रशांत निशांत, नृत्य निर्देशक पप्पू खन्ना, गायक उदित नारायण आ गायिका कल्पना आ इम्पा कार्यकारिणी के नरेश महनोत, जे. नीलम, विक्की राणावत सभे शामिल रहल.


प्रभाकर पांडेय गोपालपुरिया जी के लिखल की अउर रावन जरि गइल! | जोगीरा\nHome आलेख प्रभाकर पांडेय गोपालपुरिया जी के लिखल की अउर रावन जरि गइल!\nहर सालि दसहरा में रावन जरावल जाला पर इ केइसन रावन बा की जरि के भी ना जरे। एक दिन रातिखान सुतत समय हमरी दिमागे में इहे चलत रहे की रावन आ गइल। सपना में आइल की साँचों के आ गइल, पता नइखे पर रावन आइल। रावन की अवते हम खटिया पर उठि के बइठि गइनी अउर रावन से कहनी की रावन! तूँ बतावSकी हर सालि तोहके जरावे के काहें परे? रावन ठहाका लगावत कहलसि, “सालि में एक्के बेर दसहरे में काहें! हमके रोजो, हर घड़ी, हर पल, लाखन आदमी जरइहें तब्बो हम जरि के भी ना जरबि।” हम पूछनि, “काहें? का तूँ अमर बाड़S?” रावन तनि गंभीर हो के कहलसि, “ना हो अमर त नइखीं, पर तहई लोग हमके अमर बना देले बाड़S जा।” रावन के ई बाति हमरी समझ से परे लागल। हम अपनी दिमागे पर बिना जोर डलले रावन से पूछनी की उ कवनेगाँ? रावन कहलसि की जेयादे सोंचले के ताक नइखे। हमके जरावे खातिर दसहरा की एक महीना पहिलहीं से तूँ जवन घोर-माथ क के, तइयारी क के दसहरा मनवलS ह अउर हमके जरववलS हS, ए ही पर विचार क लS। ई लगभग एक-डेढ़ महीना की समय में तूँ जवन भी काम कइले बाड़S, ओ ही पर विचार करS, तोहके तोहरी सवाल के जबाब मिल जाई। एतना कही के रावन नपत्ता हो गइल। हम पिछला एक महीना की गतिविधियन पर नजर दउड़ावे लगनी। आईं, एक महीना पहिले ले चलतानी।\nअच्छा त सबसे पहिले हम इयार-संघतिया मिली के जोरदार तरीका के दसहरा मनवले पर विचार कइनीं जाँ। तय इ भइल की इ बेरी दसहरा में गर्दा-गर्दा मचा देवे के बा। लाखन रूपया खरच होई पर रावन एइसन बनी की लोग देखते रहि जाई। गाँव-जवार का जिला में ओइसन रावन केहू के ना रही। केहू के रावन छोट बनेला त के हू के लमहर, केहू के मोट होला त केहू के पातर पर हमनी जान के रावन एकदम्मे रावन लेखा रही। फेर तय इ भइल की ए बेरी चंदा वसूलले में तनको कोतहाई नइखे बरते के। अउर बिहनईं से चंदा वसूलले के काम सुरु।\nसबेरहीं नहा-धो के, झारि के जइसहीं घर में से निकले लगनी, माई खांसत कहलसी की ए बाबू, बिहाने-बिहाने कहाँ चलि देहलS? आजु हमार तबियत ठीक नइखे, गोबर-गोहथारि क लS अउर अपनी बचवा के इस्कूले छोड़ि द, ओकरी बाद कहीं जइहS। तनि हमरा रिस बरल। हम कहनी की माई बचवा एक दिन इस्कूले ना जाई त असमान ना टूट परी। अगर गइल जरूरी लागि त बाबूजी से कहि के छोड़वा दिहे अउर सुन, गोबर-गोहथारि तें बाबुएजी से करवा लिहे। एतना कहत, कालर टाइट करत हम घर में से निकली गइनीं। रमेसर काका की दुआरी पर हमार गोल एकट्ठा भइल रहे, फेर बिना देर कइले एगो लमहर रसरी लेहले हम अपनी गोल की साथे चउराहा पर निकल गइनीं।\nचउराहा पर पहुँचि के दुगो संघतिया रसरी पकड़ि के सइकिलिहन की साथे-साथे उहाँ से गुजरेवाला हर राहगीरन, गाड़ियन के रोके लागल अउर हमनी जान लगनी के चंदा वसूले। जिन चंदा देहले में जेयादे नाकुर-नुकुर करें उनसे हाथापाईं कइले में भी हमनीजान परहेज ना करींजा। जबरजस्तियो चंदा वसूलाए लागल। कुछ लोग डेरा के, जवन मँगा, उ दे दे। का जाने कवनेंगा चंदा वसूलइले के भनक एगो सिपाही के लागि गइल। उ मोटरसाइकिल दउड़ावत चउराहा पर आ गइल। हमार गोल तनि सकपका गइल। उ सीधे मोटरसाइकिल लिया के हमरी लगे रोकलसि अउर कहलसि की को हो बाबा, बहुते चंदा वसूलाता। हम अबहिन कुछ कहहीं के रहनीं तवलेक उ हँसत फेरु तनि धीरा के कहलसि, “वसूलS जा पर दिनभर में जेतना वसूलिहS जा ओकर 20 परसेंट हमके दे दिहS जा।” एतना कहि के उ मोटरसाइकिल दउड़ावत आगे निकलि गइल। अब त हमनीजान के पुलिस के सह\nभी मिल गइल रहे। लाठी-डंटा ले के सड़की पर खड़ा हो के जोर-सोर से चंदा वसूलल सुरु क देहनी जाँ।\nजब दिन डूबे लागल त एगो संघतिया कहलसि की चउरहवन पर जवन दोकानि-सोकानि बानिसन, ओहू लोगन से चंदा लिया जाव। ओकरी एतना कहते हमनी जान दोकानदारन से भी चंदा वसूलल सुरु क देहनी जाँ। दोकानदार लोग जवन अपनी मोन से देव लोग, ओतना ना लिआव, जबरजस्ती ओ हू लोगन से वसूलाए लागल। एगो पेड़े की नीचे एगो मोची बइठल रहे। हम अपनी एगो संघतिया की साथे ओकरी लगे पहुँचनी अउर कहनी की दसहरा के चंदा दे दS। मोची बोरी की नीचे से 10-5 रूपयन में से एगो दस के नोट निकालत कहलसि की बाबू, एतने ले जा जा। आजु अबहिन ले 40-50 रुपया ही कमइले बानी। इहाँ से घरे गइले की बाद लइका के दवाई करावे खातिर चउरहवे पर ले आवे के बा। मंगरू डाक्टर के अबहिन 300 रुपया उधार बा। कहत रहने हँ की जवलेक पीछे के चुकता ना करबS, तोहरी लइका के दवाई-बिरो ना करबि। मोची के इ बाति सुनी के हमरी मुँहें में से निकलि गइल की तोहार लइका, मरो-भा- जियो, ओ से हमनीजान के का करे के बा। चुपचाप कम से कम पचास गो रुपया द तब्बे तोहार जान बची ना त तोहार सामान-ओमान फेंकि-फाँकि देइब जाँ। उ मोची आँखि में पानी लेहले पास में एगो पेंचरसटहा से 25 रुपया करजा लेहलसि अउर कवनोंगाँ साटि-सुटी के पचास रुपया थमा देहलसि।\nदसहरा खूब अच्छा तरे मनल, रावन भी एक नंबर के बनल रहे। गाजा-बाजा की साथे रावन दहन भइल। एक-आधगो बड़ नेता भी आइल रहे लोग। ओ ही राती रावन जरले की बाद चंदा में बचल रुपया से मुर्गा-सुर्गा आइल रहे। खूब खवाई भइल अउर चाँपि के पिआई भइल। फेनु इ तय भइल की अगिला बरिस ए हू से अच्छा तरे रावन के जरावल जाई। अरे इ का पिछला एक-डेढ़ महीना के बिरतांत अबहिन सोंचल खतमे भइल रहे की रावन फेनु आ गइल अउर ठहाका मारि के कहलसि-\nजरा के भी हमके जरा ना पइबS जा, हर गल्ली-मोहल्ला में खाली रावन ही रावन पइबS जा,\nअरे मन खोलि के देखS जा, हम ओतना बुरा ना रहनीं जेतना तोहS लोगन बाड़S जा,\nहम त खालि रावन रहनीं, एगो राक्सस, पर तोह लोगन रावन के बाप बाड़S जा,\nजरावत रहS जा रोज रावन के अउर रावन के बाप बनि के बइठल रहS जा, रहS जा, रहS जा।\nपिछला लेखशुरू हुई भोजपुरी फ़िल्म दीवाने हुए हम की शूटिंग\nअगिला लेखआज़मगढ़ में शूट की जा रही हैं भोजपुरी फिल्म बलमा डेरिंगबाज़\nरवि किशन की भोजपुरी फिल्म धर्म के सौदागर का ट्रेलर लॉंच\nरवि किशन समेत पटना में छठ स्‍पेशल कार्यक्रम में जुटे भोजपुरिया...


अबहीं ले जे लोग मल्लिका सहरावत भा राखी सावंतजी के अँगड़ाई पर फोकर करत रहुवे, हम खाली टीवीये चैनल के बात नईखी नू करत, अब उहो लोग ऊँट का करवट पर चिन्तित हो उठल बा.\nमल्लिका जी से ऊँट पर आ गईल बा सौंदर्यबोध, थैंक्स टु चुनाव.\nहम सोचनी काहे ना सोझे ऊँटे से बतिया लिहल जाव.\nचहुँपनी त देखनी का ऊँट कवनो टीवी चैनल पर डांस के रियल्टी शो देखत रहुवे. कान्ह पर भाजपा के झण्डा रहुवे, ओकरा ऊपर कांग्रेस के झण्डा रहुवे. बसपो के झण्डा पीठ पर लिहले रहुवे.\nहम पुछनीं, कवन करवट बईठबऽ ?\nजवाब मिलल, हम त कबहिंयो ना पूछीं कि नेता कवना करवत बईठी.\nदेखिये नेतो से इंपोर्टेंट रउरा बानीं. सगरी जानवरन में रउरे करवट के महत्व बा. नेता के करवट आ बानर के करवट एके जईसन होला. केहू अंदाजे ना लगा सके कि उछल के मामिला कहवां ले चलि जाई. बाकिर रउरा से त ढेरे उम्मीद बा.\nऊँट एक तरफ झुके के कोशिश कईलस, फेर एके झटका में खड़ा हो गईल.\nरउरा ओह करवट बईठे जात रहुंवीं, फेर खड़ा हो गईनी. फाइनल करीं ना.\nऊँट हँसे लागल आ कहलस, अच्छा.., नागों का जश्न, नाग का प्यार वगैरह प्रोग्राम त कई दिन ले देखावत रहे ल, बाकिर ऊँट से एके घंटा में फाइनल करवावत बाड़ऽ.\nओने से भाजपा के जलूस निकलत रहुवे त ऊँट भाजपा के झण्डा उपर कर लिहुवे. जलूस बाला लोग ऊँट के काजू के बरफी खिअवलसि आ एगो कार्यकर्ता वादा कईलसि कि जीतला का बाद ऊँट के अमेरिकन ऊँटनी का साथे छुट्ती मनावे खातिर स्वीट्जरलैण्ड भेजल जाई.\nफेर कांग्रेस के जलूस लउकल, त ऊँट कांग्रेस के झण्डा उठा लिहलसि. अबकी बेर ऊँट से कहल गईल कि लम्बाई बढ़ाओ आयोग के अध्यक्ष ओकरे के बनावल जाई.\nओकरा बाद बहुजन समाज पार्टी का रैली में ऊँट हाथी का गले मिलल.\nहम डँटनी, ऊँट रउरा विश्वास करे लायक ना रह गईनी. राउर त कुछ पक्के नईखे.\nहमार पक्का नईखे, तबहियें नू तूंहुँ इन्तजार करत बाड़ऽ. जेकर सबकुछ पक्का होखेला ओकरा में मीडिया के कवनो दिलचस्पी ना रह जाव. पक्का त अब मदनलाल खुराना जी के बा कि कतहीं ना जईहें. देख लऽ मीडिया में केहू उनुका से बाते नइखे करत. ऊँट एगो महीन बात कहलसि.\nखैर पता चलल कि ई त नटवर सिंह के बेटा जगत सिंह के ऊँट रहुवे. जगत पहिले कांग्रेस में रहलें, पिछला हफ्ता बीएसपी में रहलें, परसों बीजेपी में रहलें. ताजा स्कोर मालूम नइखे.\nहम ऊँट नम्बर दो, ऊँट नम्बर तीन, ऊँट नम्बर चार सबका से मिलनी. सभकर इहे हाल रहुवे.\nफेर एगो ऊँट विशेषज्ञ बतलवलन कि दिल्ली में सगरी ऊँट अइसने बाड़न सन, कवनो जगत सिंह के बा, कवनो भजनलाल जी के, कवनो रामविलास पासवान जी के.\nअब रउरे बतलाईं कि कइसे बतलावल जाव कि ऊँट कवना करवट बईठी.


नेपाल के नगरपालिका सभ के लिस्ट - विकिपीडिया\nनेपाल में कुल मिला के वर्तमान में 753 स्थानीय निकाय बाड़ी सभ जे में से6गो निकाय के महानगरपालिका, 11 गो के उपमहानगरपालिका आ 276 गो के नगरपालिका के सूची में सूचीकृत करल गइल बाटे। ई तरीका से कुल मिला के नेपाल में 293 गो नगर-निकाय बाड़ी सभ। दूसर 460 गो अन्य स्थानीय ग्रामीण-निकाय बाड़ी सभ जे के गाउँपालिका (गाँवपालिका) कहल जाले।\nकाठमांडू, नेपाल के बड़हन शहर (महानगर)\n276 नगर (as of 20 सितम्बर 2015)\n975,453 - 8,370\n547.43 वर्ग किलोमीटर (5.8925×109 वर्ग फु) - 6.89 वर्ग किलोमीटर (74,200,000 वर्ग फु)\nअगस्त 2017 से पहिले नेपाल में कुल 744 स्थानीय निकाय रहली सभ, जे में बढ़ोतरी करल गइल,9गो स्थानीय निकाय प्रदेश संख्या2में जोड़ल गइल। ई तरीका से अब नेपाल में 753 स्थानीय निकाय हो गइल बा। \n2014 से पहिले तक नेपाल में कुल 58 गो नगर-निकाय रहली सभ। 72 गो नगर-निकाय के स्थापना मई 2014 में आ 61 गो नगर निकाय के स्थापना ओहि साल दिसम्बर में भइल। 26 गो नगर-निकाय सितम्बर 2015 में आ अन्य दूसर 46 गो नगर निकाय मार्च 2017 में घोषित करल गइल।\n3 महानगरपालिका सभ\n4 उप-महानगरपालिका सभ\n5 नगरपालिका सभ\nकउनो भी स्थानीय ग्रामीण निकाय के नगर निकाय के दर्जा पावे खातिर सरकार द्वारा पेश कइल गइल मानदंड के पूरा करे के होऽला। मानदंड में एगो उचित जनसंख्या, आधारिक संरचना आ राजस्व उल्लेख रहेला।\nजनसंख्या, श्रोत, आ अन्य शहरी सुख सुविधा कुल के धियान में रखते हुए नेपाल सरकार नगर निकाय कुल के तीन श्रेणी में श्रेणीकरण कइले बा।\nन्यूनतम जनसंख्या सिमा\nपर्वतीय 17,000 150,000 300,000\nपहाड़ी 31,000 150,000 300,000\nभीतरी तराई (तलहटी) 31,000 150,000 300,000\nभीतरी तराई (समतल) 60,000 150,000 300,000\nतराई 60,000 150,000 300,000\nकाठमांडू घाटी 60,000 150,000 300,000\nन्यूनतम सालाना आय\nपर्वतीय 20 लाख 10 करोड़ 40 करोड़\nपहाड़ी 35 लाख 10 करोड़ 40 करोड़\nतराई/भीतरी तराई/काठमांडू घाटी 75 लाख 10 करोड़ 40 करोड़\nएगो महानगरपालिका में निम्नलिखित मानदंड आ सुख-सुविधा उपलब्ध होखे के चाहीं:\nशहर के जनसंख्या कम से कम 3,00,000 होखे के चाहीं।\nशहर के सालाना आय कम से कम नेरु 40 करोड़ होखे के चाहीं।\nबिजली, पानी, संचार आदि जइसन सुविधा उपलब्ध होखे के चाहीं।\nमुख्य सड़क आ अन्य सड़क कुल पक्का होखे के चाहीं।\nविशेष स्वास्थ्य सेवा जइसे की हस्पताल, मेडिकल कॉलेज आदि के सुविधा होखे के चाहीं।\nअंतराष्ट्रीय खेल/मंच के आयोजन करे खातिर भौतिक सुविधा कुल होखे के चाहीं।\nउच्च शिक्षा हासिल करे खातिर पूर्ण मात्रा में शैक्षिक संस्थान आ अवसर उपलब्ध होखे के चाहीं आ कम से कम एगो विश्वविद्यालय होखे के चाहीं।\nएगो उपमहानगरपालिका में निम्नलिखित मानदंड आ सुख-सुविधा उपलब्ध होखे के चाहीं:\nशहर के जनसंख्या कम से कम 1,50,000 होखे के चाहीं।\nशहर के सालाना आय कम से कम नेरु 10 करोड़ होखे के चाहीं।\nमुख्य सड़क कुल पक्का होखे के चाहीं।\nउच्च शिक्षा आ स्वास्थ्य सेवा जइसे की हस्पताल, मेडिकल कॉलेज आदि के सुविधा होखे के चाहीं।\nराष्ट्रीय/अंतराष्ट्रीय खेल (मंच) के आयोजन करे खातिर भौतिक सुविधा कुल होखे के चाहीं।\nबगैचा, पार्क, सिटी हॉल कुल होखे के चाहीं।\nएगो नगरपालिका में निम्नलिखित मानदंड आ सुख-सुविधा उपलब्ध होखे के चाहीं: \nशहर के जनसंख्या कम से कम 60,000 (तराई में), 31,000 (पहाड़ी क्षेत्र में), 17,000 (पर्वतीय क्षेत्र में) होखे के चाहीं\nशहर के सालाना आय कम से कम नेरु 20 लाख (पर्वतीय क्षेत्र में), नेरु 35 लाख (पहाड़ी क्षेत्र में), नेरु 75 लाख (तराई, काठमांडू घाटी) में होखे के चाहीं।\nएगो अर्ध-शहरीय क्षेत्र जहां बिजली-पानी, सड़क-संवाद आदि जइसन सुख सुबिधा उपलब्ध होखे के चाहीं।\nकुल स्थानीय निकाय\nप्रदेश संख्या 1 137 49 88 46 नगरपालिका +2उपमहानगरपालिका + 1 महानगरपालिका\nप्रदेश संख्या2136 77 59 73 नगरपालिका +3उपमहानगरपालिका + 1 महानगरपालिका\nबाग्मती प्रदेश 119 45 74 41 नगरपालिका + 1 उपमहानगरपालिका +3महानगरपालिका\nगंडकी प्रदेश 85 27 58 26 नगरपालिका + 1 महानगरपालिका\nप्रदेश संख्या5109 36 73 32 नगरपालिका +4उपमहानगरपालिका\nकर्णाली प्रदेश 79 25 54\nप्रदेश संख्या788 34 54 1 उपमहानगरपालिका\n276 नगरपालिका + 11 उपमहानगरपालिका +6महानगरपालिका\n1 काठमांडो काठमांडो बाग्मती प्रदेश 975,453 49.45 \n2 पोखरा कास्की प्रदेश संख्या4414,141 464.28 \n3 ललितपुर ललितपुर बाग्मती प्रदेश 284,922 36.12 \n4 भरतपुर चितवन बाग्मती प्रदेश 280,502 432.95 \n5 बिरगंज पर्सा प्रदेश संख्या2240,922 132.07 \n6 विराटनगर मोरंग प्रदेश संख्या 1 214,663 77.00 \n1 जनकपुर धनुषा प्रदेश संख्या2159,468 91.97 \n2 घोराही दांग प्रदेश संख्या5156,164 522.21 \n3 हेटौडा मकवानपुर बाग्मती प्रदेश 152,875 261.59 \n4 धनगढी कैलाली प्रदेश संख्या7147,741 261.75 \n5 तुलसीपुर दांग प्रदेश संख्या5141,528 384.63 \n6 इटहरी सुनसरी प्रदेश संख्या 1 140,517 93.78 \n7 नेपालगंज बांके प्रदेश संख्या5138,951 85.94 \n8 बुटवल रूपनदेही प्रदेश संख्या5138,741 101.61 \n9 धरान सुनसरी प्रदेश संख्या 1 137,705 192.32 \n10 कलैया बारा प्रदेश संख्या2123,659 108.94 \n11 जीतपुर सिमरा बारा प्रदेश संख्या2117,496 312.18 \nनगरपालिका के नाम सभ\n1 प्रदेश संख्या 1 ताप्लेजुंग फुंगलिंग 1\n2 प्रदेश संख्या 1 पांचथर फिदिम 1\n3 प्रदेश संख्या 1 इलाम इलाम • सूर्योदय • माई • देउमाई 4\n4 प्रदेश संख्या 1 झापा मेचीनगर • दमक • कांकई • भद्रपुर • अर्जुनधारा • शिवसताक्षी • गौरादह • बिर्तामोड 8\n5 प्रदेश संख्या 1 संखुवासभा खांदवारी • चैनपुर • मादी • धर्मदेवी • पाँचखपन 5\n6 प्रदेश संख्या 1 भोजपुर भोजपुर • षडानन्द 2\n7 प्रदेश संख्या 1 धनकुटा धनकुटा • पाख्रीबास • महालक्ष्मी 3\n8 प्रदेश संख्या 1 तेह्रथुम म्यांगलुंग • लालीगुराँस 2\n9 प्रदेश संख्या 1 सुनसरी इनरूवा • दुहबी • रामधुनी • बराह 4\n10 प्रदेश संख्या 1 मोरंग बेलवारी • पथरी शनिश्चरे • सुन्दर हरैचा • लेटांग • रंगेली • उर्लाबारी • रतुवामाई • सुनवर्षि 8\n11 प्रदेश संख्या 1 खोटाँग हलेसी तुवाचुंग • रुपाकोट मझुवागढ़ी 2\n12 प्रदेश संख्या 1 ओखलढुंगा सिद्धिचरण 1\n13 प्रदेश संख्या 1 सोलुखुम्बु सोलुदूधकुंड 1\n14 प्रदेश संख्या 1 उदयपुर त्रियुगा • कटारी • चौदंडीगढ़ी • वेलका 4\n15 प्रदेश संख्या2सप्तरी राजविराज • शम्भुनाथ • कंचनरुप • डाक्नेश्वरी • बोदेबरसाईन • खडक • सुरूँगा • हनुमाननगर कंकालिनी • सप्तकोशी 9\n16 प्रदेश संख्या2सिराहा सिराहा • लहान • मिर्चैया • गोलबजार • सुखीपुर • धनगढ़ीमाई • कल्याणपुर • कर्जन्हा 8\n17 प्रदेश संख्या2महोत्तरी जलेश्वर • गौशाला • बर्दिबास • लोहरपट्टी • रामगोपालपुर • मनरा शिसवा • मटिहानी • भँगाहा • बलवा • औरही 10\n18 प्रदेश संख्या2सर्लाही मलंगवा • हरिवन • लालबंदी • ईश्वरपुर • बरहथवा हरिपुर • हरिपुर्वा • बलरा • गोडैटा • बागमती 10\n19 प्रदेश संख्या2धनुषा धनुषाधाम • क्षिरेश्वरनाथ • गणेशमान चारनाथ • मिथिला • सबैला • नगराइन • विदेह • शहीदनगर • कमला • मिथिला बिहारी • हंसपुर 11\n20 प्रदेश संख्या2रौतहट गौर • चन्द्रपुर • गरुडा • बौधीमाई बृन्दावन • देवाही गोनाही • गढीमाई • गुजरा • कटहरिया • माधव नारायण • मौलापुर • फतुवा बिजयपुर • ईशनाथ • परोहा • राजपुर • राजदेवी 16\n21 प्रदेश संख्या2बारा सिम्रौनगढ • गढिमाई • निजगढ • महागढीमाई • कोल्हवी • पचरौता 5\n22 प्रदेश संख्या2पर्सा पोखरीया • बहुदरमाई • पर्सागढी 3\n23 बाग्मती प्रदेश दोलखा भिमेश्वर • जिरी 2\n24 बाग्मती प्रदेश रामेछाप रामेछाप • मन्थली 2\n25 बाग्मती प्रदेश सिंधुली कमलामाई • दुधौली 2\n26 बाग्मती प्रदेश काभ्रेपलान्चोक पनौती • धुलिखेल • बनेपा • पांचखाल • काशीखण्ड • मण्डनदेउपुर 6\n27 बाग्मती प्रदेश नुवाकोट बिदुर • बेलकोटगढी 2\n28 बाग्मती प्रदेश धादिंग नीलकंठ • धुनीवेंशी 2\n29 बाग्मती प्रदेश भक्तपुर भक्तपुर • मध्यपुर ठिमी • सूर्यविनायक • चाँगुनारायण 4\n30 बाग्मती प्रदेश सिन्धुपाल्चोक चौतारा • मेलम्ची • बाह्रविसे 3\n31 बाग्मती प्रदेश काठमांडू कीर्तिपुर • गोकर्णेश्वर • दक्षिणकाली • तारकेश्वर • शंखरापुर • चंद्रागिरी • कागेश्वरी–मनोहरा • टोखा • नागार्जुन • बुढ़ानीलकंठ 10\n32 बाग्मती प्रदेश ललितपुर गोदावरी • महालक्ष्मी 2\n33 बाग्मती प्रदेश मकवानपुर थाहा 1\n34 बाग्मती प्रदेश चितवन रत्ननगर • खैरहनी • माडी • कालिका • राप्ती 5\n35 बाग्मती प्रदेश रसुआ जिला अनुपलब्ध 0\n36 गंडकी प्रदेश गोरखा गोरखा • पालुंगटार 2\n37 गंडकी प्रदेश लमजुंग बेसीसहर • सुंदरबजार • राईनास • मध्यनेपाल 4\n38 गंडकी प्रदेश कास्की अनुपलब्ध 0\n39 गंडकी प्रदेश तनहुँ व्यास • शुक्लगण्डकी • भानु • भिमाद 4\n40 गंडकी प्रदेश स्यांजा पुतलीबजार • वालिङ • चापाकोट • भीरकोट • गल्यांग 5\n41 गण्डकी प्रदेश नवलपुर जिला गैडाकोट • कावासोती • देवचुली • मध्यबिन्दु 4\n42 गण्डकी प्रदेश पर्वत कुश्मा • फलेवास 2\n43 गण्डकी प्रदेश बागलुंग बागलुंग • गल्कोट • जैमूनी • ढोरपाटन 4\n44 गण्डकी प्रदेश म्याग्दी बेनी 1\n45 गण्डकी प्रदेश मनांग अनुपलब्ध 0\n46 गण्डकी प्रदेश मुस्तांग अनुपलब्ध 0\n47 प्रदेश संख्या5गुल्मी रेसुंगा • मुसिकोट 2\n48 प्रदेश संख्या5अर्घाखाँची सन्धीखर्क • शितगंगा • भूमिकास्थान 3\n49 प्रदेश संख्या5पाल्पा तानसेन • रामपुर 2\n50 प्रदेश संख्या5कपिलवस्तु कपिलवस्तु • बुद्धभूमि • शिवराज • वाणगंगा • कृष्णनगर • महराजगंज 6\n51 प्रदेश संख्या5रुपन्देही सिद्धार्थनगर • सैनामैना • लुम्बिनी सांस्कृतिक • देवदह • तिलोत्तमा 5\n52 प्रदेश संख्या5परासी रामग्राम • सुनवल • बर्दघाट\n53 प्रदेश संख्या5रोल्पा रोल्पा 1\n54 प्रदेश संख्या5प्युठान प्युठान • स्वर्गद्वारी 2\n55 प्रदेश संख्या5बांके कोहलपुर 1\n56 प्रदेश संख्या5बर्दिया गुलरिया • राजापुर • मधुबन • बाँसगढी • ठाकुरबाबा • बारबर्दिया 6\n57 प्रदेश संख्या5दांग लमही 1\n58 प्रदेश संख्या5पूरबी रुकुम अनुपलब्ध 0\n59 कर्णाली प्रदेश पच्छिमी रुकुम मुसीकोट • चौरजहारी • आठबिस्कोट 3\n60 कर्णाली प्रदेश सल्यान शारदा • बागचौर • बनगाड कुपिण्डे 3\n61 कर्णाली प्रदेश दैलेख नारायण • दुल्लु • चामुण्डा विन्द्रासैनी • आठबीस 4\n62 कर्णाली प्रदेश सुर्खेत वीरेन्द्रनगर • भेरीगंगा • गुर्भाकोट • पंचपुरी • लेकवेशी 5\n63 कर्णाली प्रदेश जुम्ला चंदननाथ 1\n64 कर्णाली प्रदेश जाजरकोट छेडागाड • त्रिवेणी नलगाड • भेरी 3\n65 कर्णाली प्रदेश डोल्पा ठुली भेरी • त्रिपुरा सुंदरी 2\n66 कर्णाली प्रदेश हुम्ला अनुपलब्ध 0\n67 कर्णाली प्रदेश कालीकोट खाँडाचक्र • रास्कोट • तिला गुफा 3\n68 कर्णाली प्रदेश मुगु छायाँनाथ रारा 1\n69 प्रदेश संख्या7कैलाली गौरीगंगा • टीकापुर • गोदावरी • लम्कीचुहा • भजनी • घोडाघोडी 6\n70 प्रदेश संख्या7बझांग जयपृथ्वी • बुंगल 2\n71 प्रदेश संख्या7बाजुरा बडिमालिका • त्रिवेणी • बुढीगंगा • बुढीनन्दा 4\n72 प्रदेश संख्या7डोटी दिपायल सिलगढी • शिखर 2\n73 प्रदेश संख्या7अछाम साँफेबगर • मंगलसेन • कमलबजार • पन्चदेवल विनायक 4\n74 प्रदेश संख्या7दार्चुला शैल्यशिखर • महाकाली 2\n75 प्रदेश संख्या7बैतडी दसरथचन्द • पाटन • मेलौली • पुर्चौडी 4\n76 प्रदेश संख्या7डडेलधुरा अमरगढी • परशुराम 2\n77 प्रदेश संख्या7कंचनपुर भीमदत्त • पुनर्वास • बेलौरी • शुक्लाफाँटा • महाकाली • शुक्लाफाँटा • बेदकोट • कृष्णपुर 7\n↑ "नेपालका नगरपालिकाहरू". नेपाल सरकार, संघीय मामला तथा स्थानीय विकास मन्त्रालय.\n↑ "Nine local levels added to Province 2". www.thehimalayantimes.com. 19 August 2017. पहुँचतिथी9September 2018.\n↑ "Govt declares 72 new municipalities (with list)". ekantipur.com. पहुँचतिथी 2015-06-30.\n↑ "Govt declares 72 new municipalities". thehimalayantimes.com. पहुँचतिथी 2015-06-30.\n↑ 5.0 5.1 5.2 "परिमार्जित कार्यशर्त तथा कार्यविधि (मापदण्ड सहित): स्थानीय तह पुनर्संरचना प्राविधिक सहयोग समितिको परिमार्जित कार्यनिर्देश शर्त (ToR) तथा कार्यविधि" (PDF). www.llrc.gov.np. Border assessment commission of Rural/Urban area, special protected area and autonomous region. पहुँचतिथी 10 September 2018.\n↑ 6.0 6.1 6.2 6.3 "स्थानिय तह". पहुँचतिथी 20 April 2018.\n↑ "Govt prepares to add9more local levels in Province2http://bit.ly/2vWQipD". eKantipur. पहुँचतिथी 23 April 2018. External link in |title= (मदद)\n↑ 8.0 8.1 "Population Ward Level 753 Local Unite" (PDF). Central Bureau of Statistics (Nepal).\n↑ "स्थानीय तहहरुको वस्तुगत विवरण २०७४ (Local Level Profile)" (PDF). ddcmorang.gov.np.\n"https://bh.wikipedia.org/w/index.php?title=नेपाल_के_नगरपालिका_सभ_के_लिस्ट&oldid=664471" से लिहल गइल\nLast edited on 13 जनवरी 2020, at 17:40\nएह पन्ना पर आखिरी बेर संपादन 13 जनवरी 2020 के 17:40 बजे भइल रहल।


तरह – तरह के दंगल – Anjoria\nतरह – तरह के दंगल\nदिसम्बर 28, 2011 भोजपुरी, लस्टम पस्टम\nहमरा देश में तरह – तरह के दंगल होला. कहीं लईकन के त कहीं साढ़न के आ कहीं पहलवानन के. लेकिन अबले केहु अनशन के दंगल ना सुनले होखी. लेकिन अपना देश में ई होला. एकर जे पैदाइश के पता लगावे केहु चली तऽ चलत – चलत पाई कि एकर ई देश में आविष्कार परम पूज्य बापू जी कईले. बापू जी माने महात्मा गांधी. आ जे कहल जाला टी वी के टी आर पी तऽ एकर टी आर पी बढ़वले बाबा अण्णा. माने गांधी बाबा के कल्की अवतार. ई टी आर पी के लालच तऽ जइसे उपवास- अनशन के दुनिया में बंड़ेरा ले अइलस. वइसे तऽ रामचेला हर दशहरा में नौ दिन के उपवास करेले. हमार संहतिया ठंडी मियां रोजा के दिनन में महीना भर उपवास राखेले आ ऊपर वाला के नाम पर ढेर अच्छा कामो करेले. अतने ना कई जैन भाई लोग लमहर लमहर उपवास करेला लेकिन कबो ऊ उपवासन के लेके दंगल ना होला जे बाबा के उपवास के ले के दंगल हो रहल बा आ जवन टी वी पर लउनऽता. फेर बाबा अण्णा अनशन कईले. एकरा पहिलहुं कइले रहले. ओकरा बाद देस भर में उपवास के दंगल शुरू हो गइल. बाबा हजारे उठले तऽ गांधी नगर में अपना देश के राजनीति के पहलवान नरेंद्र भाई बईठ गइले. मार टी वी पर उनही के चेहरा आ चर्चा. ई देख के हमरो मन में भइल कि अइसने कवनो दंगल में कोना में ढुकि के टी वी के सामने आपन चेहरा झलका दीतीं. आउर केहु चीन्ह पाइत कि ना लेकिन भगजोगनी के माई ईहो उमिर में चीन्ह लीत. बाबा हजारे फेर अनशन पर बइठ गइले. दिल्ली में फेर दंगल चालू हो गइल. कहीं दिग्गी भइया मेहनत बनावऽ तारे तऽ कहीं केजरीवाल भाई ताल ठोकऽ तारे तऽ कहीं किरण दीदी लोगन के शांति बनावे राखे खातिर कहऽ तारी. मैदान मदान में सब पार्टी के नेता लोग एकट्ठा भईल हऽ. एह में आपस में खूब बतकुच्चन भइल लेकिन मसाला बेसी ना भेंटाइल, काहे कि बुझाऽ ता कि अबकी दिल्ली में लोग उनका साथ थोड़े कम बा. नेताजी भ्रष्टाचार के ले के अतना तमाशा कऽ दिहले बाड़े कि लोग उबिया गइल. ओने सरकार के इयोर से बराबर रगरउल हो ता आ तरह तरह के बयान निकलऽ ता. कबहो किरण दीदी खिसिया जा तारी तऽ कबहु केजरीवाल पयजामा से बाहर हो जा तारे तऽ कबहुं बाबा अण्णा गरमा जा तारे. ई सब के जे असर वातावरण पर परऽ ता ओकरा से लाख चाहि के भी कवनो बेसी असर नईखे परऽ पावत. दंगल में पहिले जइसन रुपिया नईखे बिगात आ ना पहिले अइसन पूड़ी तरकारी बंटाता. चंदा के नाम पर जे सरकार अण्णा के हाथ दाग दिहलस आ अब जरला के जब इयाद परऽता तऽ ऊ चंदा लेहला से इंकार करऽ तारे. अब चंदा नइखे मिलत तऽ पूड़ी तरकारी कहां से चली. आ जब पूड़ी तरकारी नइखे चलत तऽ भीड़ कहंवा से आई. अबकी दंगल में ओतना मजा नईखे. लेकिन राम चेला गइल बाइ़े दंगल के मजा लेवे. अब लवट के अइहें तऽ बाकी बताएब.\nआजु काल्हु बेईमान लोग बड़ा परसान बा\nचाय के महातम


धोबियापाट - चौधरी कन्हैया प्रसाद सिंह 'आरोही' - मैना: भोजपुरी साहित्य क उड़ान (Maina Bhojpuri Magazine)\nHome चौधरी कन्हैया प्रसाद सिंह 'आरोही' Bhojpuri Kahani धोबियापाट - चौधरी कन्हैया प्रसाद सिंह 'आरोही'\nधोबियापाट - चौधरी कन्हैया प्रसाद सिंह 'आरोही'\nछेदी सिंह उत्तर तरफ से आवत रहन जबकि ऊ ओनही ओही गली में जात रहे. छदी ओकरा फुटलो आँखि ना भावस. पढ़ाई लिखाई साथे भइल. ओहि घड़ी केहू रहे आँख मिलाएवाला, सामना सामनी त छेदिए रहन. कवनो के बगईचा में घुसि के आम तूड़ लिहें, केहू के खेत में से बूंट उखाड़ लिहें आ अन्हार में भागत खा कह दिहें, 'चलऽ मोहन!' आ अतना जोर से कि रखवारो सुन ले. नतीजा होई दूसरा दिन उनकरा घरे ओरहन.\nपढ़ाई छोड़ला के बाद दूनो आदमी अखाड़ा धइल बाकिर दू गो. एके गाँव दूगो अखाड़ा भइला से का भइल, एक से दोसरा जगे बात पहुँचे में देर ना लागत रहे. खबर मिली कि मोहन पांच सौ दण्ड करत बाड़े त छेदी सवा पांच सौ पूरा करके छोड़िहें. ... केहू कही कि छेदी के भईंस दू पसेरी दूध करत बिया, तब मोहनो ओइसने भईंस खरीदे में सप्ताहो ना लागे दिहें. गांव में एक से एक रंगबाज लोग बा. हर तरह के लोग बा. धनी आ गरीब. लंगा आ रइस. बाकिर एह दूनो जाना के आगा गाँव में दोसरा के चर्चा ना होय. दूनो जाना भिड़लन ना, बचावत गइले, बाकिर गाँव जानेला कि छेदी उनइस बाड़न.\nलहालह दुपहरिया में मोहन सिंह बैद जी का घरे जात रहन. मतारी के बुखार लागत रहइन. छेदी सिंह का दुआर का आगा से जात रहन तब देखलें कि छेदी सिंह एगो बकरी के धइले सार में चलत जात बाड़े.\nसाँझ के समय रहिमन आपन हाल चाल कहिके रोवे लगलन, 'मँहगी के समय बा. करीब दू सौ के बकरी रहल हा. अनगुते छउड़ी चरावे खातिरले गइल रहे. ना जाने कहवाँ चल गइल? का भ गइल?'\nमोहन के दुपहरिया के बात याद पड़ल. ऊ कहले, 'छेदी सिंह एगो बकरी बन्हले बाड़न. जाके देख त तोरे हऽ?'\nऊ दउड़ गइल. गोड़ हाथ पर के माफी माँग के, बकरी छोड़ा के ले गइल. आवत खा जे मिले ओकरे से कहे, 'मिल गइल, बाबू छेदी सिंह बन्हले रहन.'\nदोसरा दिन से जे केहू देखो, मुस्काये लागे. ऊ पहिले धेयान ना दिहले, बाकिर बाद में जब मुस्की गढ़े लागल त मोहन सिंह से बदला लेबे के तय कर लेलन.\nमोहन सिंह के मन में आइल कि घुम जास, बाकिर घुमले ना आ बढ़त गइले. छेदी से अपना के हर तरह से बीस बुझऽले बाकिर इहो जानऽले कि छेदी के ढेर छल प्रपंच आवेला. दूनो आदमी एक दोसरा के सामने होखल ना चाहे बाकिर कवनो उपाय ना देखि के दूनो आदमी बढ़त गइल. गाँव घर का नाता से मोहन चाचा लगिहें. मोहन आँखि बन्द करके बढ़ल चहले बाकिर छेदी राह रोक के खाड़ हो गइले. मोहन अचरज भरल नजर से देखले तब छेदी, 'प्रणाम चाचा', कह के हाथ जोड़ देले.\nमोहन आसीरबाद देके, बगलिया के बढ़े लगले तब छेदी फेर बोलले, 'काहे चाचा? नाराज काहे बाड़?'\n'के कहल हा?'\n'तब भागत काहे बाड़ऽ? का हम कवनो लड़की हईं कि केहू साथ देख ली तब नाक कटा जबव?'\n'ना मरदे! एगो काम के जल्दीबाजी बा.'\n'जोरु ना जाँता, खुदा मियाँ से नाता. काम के फिकिर तनी कम करऽ. हँसब ठठाई, फुलाईब गालू, एक साथ ना दुई होई ना भुआलू. ... शादी बिआह के बाद देखल जाई. कहल बा कि गला में ढोल परी तब बजावहीं के पड़ी. अबहीं काहे खातिर चिन्ता? चलऽ. आवऽ लगले लवटब.' कहत हाथ धर के घुमा देले. अब का करीतन? घुम के चल देलन.\nछेदी सिंह एगो गरीब बुढ़ मियाइन के घर में घुस गइलन. मोहन जानत रहन कि बुढ़िया के एगो जवान बेटीयो बिया. दुआरी पर मोहन के थथमल देख के छेदी घुमले आ उनकरा के धकर के भीतर ले जा के एगो झिलंगा भइल खाटी पर बईठ रहले. बुढ़िया के छउंड़ी ओही पर सुतल रहे. चिहा के उठल आ अलग खाड़ हो गइल. मोहन का नीक ना लागल बाकिर चुपे रहलन.\nबुढ़िया चार गो अंडा ले आके आगा में धर देलस. छेदी सिंह उठा के, मोहन का तरफ बढ़ावत कहले, 'एक अंडा एक पाव दूध के बराबर होला. किंगकांग रोज तीन दर्जन अंडा खात रहे. संसार भर के पहलवानन के रगड़ देले रहे. बहरी खइला पर पोंगा पंथी लोग मगज खराब करे लागी. एहिजे आके खाइला. तूहूं लऽ ना.'\nमोहन सिंह ना खइलन. बुढ़िया के छउंड़ी शबीना के सादगी, सुघराई आ टुकुर टुकुर खामोशी के साथ ताकल उनकरा भीतरे बस गइल. छेदी सिंह के साथ आवत जात अंडा त खाहीं लगले, शबीना से कवनो नाता जोड़ले कि ना, ना कह सकीं. बाकिर छेदी सिंह के चेला लोग नमक तेल लगा के प्रचार कर देलन.\nमोहन सिंह ददरी के मेला गइल रहन. छेदी सिंह एही बीच मियां सबके ललकार के शबिना के घर से निकलवा देलन. ऊ मोहन सिंह के दुआरी पर गइल तब मोहन सिंह के भाई दयाद लोग थूथू करे लागल आ ओकरा के दुआरी पर से उफरा परल कुत्ती अस दुर दुरा देहल.\nगाँव से पश्चिम सड़क पर बस पर से मोहन सिंह के उतरत देख के छेदी चलले आ उनकरा साथे उनकरा दुआर पर चढ़ले. मोहन सिंह कोठारी में घुसे लगले तब ले पाछा से उनकर कमीज पकड़ के खींचले आ ऊ चिहा के घुमले.\n'ई गाँव हऽ, सहर बाजार ना. इहाँ पर रहे के एगो तरीका होला. तू का चाहत बाड़?'\n'हई लऽ! अब मतलबो बताये के पड़ी. कहीं? कह दीं जी?' छेदी सिंह मोहन के बड़ भाई का तरफ देख के कहले.\n'का ?' खटिया पर सूतल रहन. बइठत बइठत पूछले.\n'इहे कि शबीना आज एही घर में रहे आइल रहे. रउवा सभे ना रहे देनी हाँ आ दुर दुरा देनी हाँ.'\nकेहू कुछ ना बोलल. सब केहू एक दोसरा के कनखि से देखत रहे. उदासी, चुप्पी कुहरा अस गते सारो ओर से उतर के तह पर तह बइठत जात रहे. सब केहू समझत रहे कि आज कुछ अनहोनी हो के रही. बाकिर सोच ना पावत रहे.\nमोहन सिंह के आइल सुन के सबिनो आ गइल. मोहन के भाई लोग के साथे जुट आइल कुछ अउरी राजपूत लोग शबीना के दुआर के आगा के चउतरा पर से धक्का मार के हटा देबे खातिर बढ़ल.\n'रउवां सभे का करत बानीं? कुछुओ सोच समझ के करेके चाहीं. अइसन जोमाही ना करे के चाहीं जवना के चलते पाछे पछतावे के पड़े.' छेदी सिंह बोलले.\nजहें के तहें लोग रुक गइल.\n'ओकरा के बइठे दीं सभे. ....रउरा सभे तमासा मत करीं. मइला ना हऽ कि उठा के फेंक देब सभे आ बात खतम हो जाई. .. होने कोठरी में आईं सभे.' छेदी सिंह धर धर के टोल परोस के बाद घर के दस बीस आदमी के कोठरी के भीतर ले गइले.\nसब ऊंच नीच, नरम गरम सोचला के बाद तय भइल. बात दबी ना. गाँवे रहला पर गाँव बसाए लागी. आरा में एगो मकान खरीदल जाय. बाबू मोहन सिंह उहें शबीना के राखस. जब तक मकान नइखे खरीदात शबीना मतारी का साथ रहस. उनकरा हिस्सा के खेतवन के मनी उनकर भाई लोग दी. मोहन सिंह अपना हिस्सा के बजदावा दे देस.\nपंच परमेश्वर के बात केहू ना काटल. आरा में बड़ी मठिया के पास मकान खरीदाइल आ मोहन आरा जा के रहे लगलन.\nएक दिन अखाड़ा पर एगो चेला बोललस, 'उस्ताद अइसन धोबियापाट मरलन कि ऊ साफ चीत हो गइलन.'\nछेदी सिंह के मुस्की देखत बनत रहे.


अंजना सिंह के डबल धमाका | Anjoria's Weblog\nसिनेमा भोजपुरी के हॉट केक अंजना सिंह खाति जश्ने आजादी के ६६ वां सालगिरह दू गो ख़ुशी लेके आइल. पंद्रह अगस्त के अंजना के दू गो फिलिम रिलीज भइली सँ आ दुनु सफलता के राहे बढ़ल जात बाड़ी सँ.\nएह फिलिमन में “एक बिहारी सौ पे भारी” बिहार में रिलीज़ भइल जवना में अंजना सिहं पहिला हाली बड़का अभिनेता दिनेश लाल यादव निरहुआ संगे परदा पर नजर आइल बाड़ी. एहमें अक्षरा सिंह, अवधेश मिश्रा, आ संजयो पाण्डेय वगैरह के बड़हन भूमिका बा. जगदीश शर्मा निर्देशित एह फिलिम के बिहार में निकहा सफलता मिलल बा.\nअपना एह डबल सफलता से उत्साहित अंजना सिंह एकरा के दर्शकन के प्यार बतवले बाड़ी आ कहली कि – दर्शकन के जवन प्यार उनुका मिलल बा ऊ एगो सपना जइसन बा. ख़ुशी जतावत कहली कि दर्शक आ फिल्म इंडस्ट्री उनुका के सकार लिहलसि एहला ऊ हमेशा सभकर एहसानमंद रहीहें.\n(उदय भगत आ अपना न्यूज के रपट से)\nThis entry was posted in इण्डस्ट्री न्यूज, कलाकार and tagged अंजना सिंह by Anjoria. Bookmark the permalink.


नया साल का मौका पर पटना में ठुमका लगइहें मोनालिसा – Anjoria\nसिनेमा भोजपुरी के हॉट गर्ल मोनालिसा नया साल के आगम पर, यानि कि 31 दिसंबर के रात पटना के होटल मौर्या में ठुमका लगइहें. एहिजा मोनालिसा बॉलीवुड के हिट आईटम नम्बर्स आ हिट गाने पर परफार्म करीहें. मोनालिसा दबंग-2 के ‘‘फेविकौल’’, हीरोईन के ‘‘हलकट जावानी’’ मैं हिरोईन, चिकनी चमेली से लगवले ‘‘माशाअल्लाह’’ गाना पर मदमस्त डांस पेश करे ला तइयार बाड़ी.\nएह आधा घंटे के परफारमेंस खातिर मोनालिसा के भारी भरकम राशि मिलल बा. मोनालिसा एह आयोजन के लेके बहुते उत्साहित बाड़ी.


रवि फसल के मिलल जानकारी | Khabar Lahariya (खबर लहरिया)\nखबर लहरिया » रवि फसल के मिलल जानकारी\nकृषि पदाधिकारी षकील अखतर अंसारी\nजिला षिवहर के कृषि विज्ञान केन्द्र के सभागार में जिला स्तरीय रवि महोत्सव से आयोजन कयल गेलई। जेकर उदघाटन डी. डी.सी. अषोक कुमार अउर संचालन कृषि पदाधिकारी षकील अखतर अंसारी कहलथिन। इ महोत्सव 29 अक्टूबर 2013 के कयल गेलई।\nडी.डी.सी. अषोक कुमार कहलथिन कि सरकार किसान के आत्मनिर्भर बनावे के हर प्रयास कर रहल छथिन। कयला कि किसान के हर तरक्की से ही देष के तरक्की हई। उ किसान सलाहकार के सक्त हिदायत देलथिन कि किसान के बीच अधिक समय दे अउर नया तरिका से अवगत कराए।\nकृषि अधिकारी षकील अखतर अंसारी कृषि से जुरल योजना के जानकारी देलथिन अउर कहलथिन कि रवि फसल के जागरूकता के लेल ही इ कार्याक्रम कयल कृषि विज्ञान केन्द्र के समन्वयक डाॅक्टर आर के मंडल श्री विधि से गेंहू बोय केजानकारी देलथिन। उ कहलथिन कि बीज के उपचार के बाद जीरो टीलेज से गेंहू के बोआई करे। खेत मे ज्यादा तर जैविक खाद्य रखु।


खबर एक नजर में (19 जून 2011) – टटका खबर\nखबर एक नजर में (19 जून 2011)\nभ्रष्टाचार के विरोध में जुलूस निकाले वाल लोग गिरफ्तार\nकेन्द्र सरकार तय कर लिहले बिया कि अब केहु के भ्रष्टाचार का खिलाफ कवनो तरह के आन्दोलन, प्रदर्शन, धरना, अनशन ना करे दिहल जाई. काल्हु दिल्ली का राजघाट से निकलल अइसनके एगो जुलूस के, जवना के नेतृत्व गोविन्दाचार्य करत रहले, जंतर मंतर चहुँपे से पहिलही रोक दिहल गइल आ जुलूस में शामिल लोग के गिरफ्तार कर लिहल गइल. जुलूस निकले से पहिले आपन संबोधन देत गोविन्दाचार्य के कहना रहे कि भ्रष्टाचार विरोधी आन्दोलन के राष्ट्रव्यापी बनावल जाई आ एकरा खातिर काम करत हर आदमी आ संगठन के एकजुट कइल जाई.\nअन्ना हजारे के अनशन ना करे दिहल जाई\nकेन्द्र सरकार साफ कह दिहले बिया कि अब अन्ना हजारे के अनशन ना करे दिहल जाई. अन्ना हजारे कहले बाड़न कि तब ऊ जेल जाये खातिर तइयार रहीहें बाकिर अनशन आन्दोलन त करबे करीहन. कहलन कि उनुका केहू के डर नइखे लागल. लोकपाल बिल पर कोना में घेराइल केन्द्र सरकार अब एह मुहिम में सर्वदलीय बईठका बोलावे के सोचत बिया. कांग्रेस पार्टी सरकार से कहले बिया कि एह मामिला में हर राजनीतिक दल के राय जानल जाव आ ओकरा बादे मसौदा अन्तिम बनावल जाव. शायद ओकरा उमेद बा कि ना नौ मन तेल होई ना राधा के नाचे के पड़ी.\nदहेज हवे कि दोसर कवनो धन\nझारखंड के घोटालाबाज पूर्व मंत्री कमलेश सिंह, जे आजु काल्हु जेल में बाड़े, के बेटी दामाद का संयुक्त खाता में सात बेर में थोड़ थोड़ करके साल दू हजार सात आठ में सवा करोड़ रुपिया जमा भइल रहे. बाद में ओहमें से पचास लाख रुपिया कमलेश सिंह का बेटा सूर्य सोनल का खाता में ट्रांसफर करावल गइल रहे. कमलेश सिंह के बेटी के शादी महाराष्ट्र के कांग्रेसी नेता कृपाशंकर सिंह का बेटा से भइल बा आ शादी अपना शाही खरचा खातिर ढेरे चरचा मे रहुवे. कमलेश सिंह आमदनी से बेसी के संपति मामिला में जेल में बन्द बाड़े.\nबिहार में पहचान पत्र बनावे खातिर डाकघर के तइयारी\nबिहार में नागरिक पहचान पत्र बनावे खातिर जुलाई का दूसरा हफ्ता से राज्य के तीन सौ डाकघर में एकर काम शुरु हो जाई. एह नागरिकता पहचान पत्र “आधार” बनावे खातिर अपना आवेदन में लोग के पूरा जानकारी विस्तार से देबे के पड़ी आ ओह लोग के अंगुरी के निशान आ आँखि के पुतली के फोटो लिहल जाई. हर पहचान पत्र पर ओह नागरिक के आपनो फोटो रही. एह पहचान पत्र के बहुद्देशीय बनावल जा रहल बा. अगिला पाँच साल में देश भर में साठ करोड़ लोग के पहचान पत्र बना देबे के लक्ष्य राखल गइल बा.\nबिहार आ पूर्वांचल में मानसून चहुँप गइल\nकाल्हु से बिहार आ पूर्वांचल के कई इलाकन में रुक रुक के बरखा हो रहल बा. पूरा बिहार में मानसून के बरखा हो रहल बा. काल्हु पटना में पचीस मिलीमींटर बरखा नापल गइल बा. अगिला दू दिन में पूर्वांचल मे कई जगहा भारी बरखा के अनेसा बतावल गइल बा.\nजौनपुर में सेना के बहाली\nअगिला एक जुलाई से आठ जुलाई का बीच जौनपुर में सेना भरती रैली चले वाला बा. जौनपुर, गोरखपुर, सोनभद्र, आजमगढ़, मिर्जापुर, आ बलिया जिला के अभ्यर्थियन खातिर अलग अलग दिन तय कइल गइल बा. एह बहाली में तकनीकि सैनिक, क्लर्क, ट्रेड्स मैन वगैरह के बहाली होखे वाला बा.\nबसपा नेता बॉबी गिरफ्तार\nबसपा नेता इन्तजार आब्दी उर्फ बॉबी के काल्हु लखनऊ में गिरफ्तार कर लिहल गइल. बाबी पर समाज कल्याण विभाग के एगो कर्मचारी सैफ हैदर नकवी के हत्या करे के आरोप बा. पिछला दू मार्च के भइल एह हत्या का आरोप में दू गो अपराधियन के दिल्ली पुलिस गिरफ्तार कइले रहे. ओकनी के पूछताछ से पता चलल कि बॉबी एह हत्या के सुपारी दिहले रहुवे. इन्तजार आब्दी गन्ना संस्थान के अध्यक्ष रहलन आ रीता बहुगुणा के घर में आगजनी का बाद उनुका के पद से हटा दिहल गइल रहे. एही मामिला में गिरफ्तारी का बाद आब्दी जमानत पर रहलन.\nयूपी में साढ़े आठ सौ से बेसी बीटीसी कालेज खोलल जाई\nराष्ट्रीय अध्यापक शिक्षा परिषद उत्तर प्रदेश में आठ सौ पैंसठ गो नया बीटीसी कालेज निजी क्षेत्र में खोले के प्रस्ताव भेजले बा आ राज्य सरकार से अनापत्ति प्रमाणपत्र मँगले बा. एह कालेजन के खुल गइला का बाद राज्य में हर साल साठ हजार नया शिक्षक तइयार होखे लगीहन. अबही राज्य में संतानबे गो बीटीसी कालेज बाड़ी सँ जवना में कुल सोरह हजार सीट बा.\nनेशनल हॉकी चैम्पियनशिप मुकाबिला आजु\nभोपाल में खेलल जा रहल नेशनल पुरुष हॉकी चैम्पियनशिप के फाइनल मुकाबिला आजु हरियाणा आ कर्नाटक का बीच खेलल जाई. तिसरका जगह खातिर होखे वाला मैच में पंजाब आ झारखण्ड का बीच फैसला होई. दुनु मैचे आजुवे होखे वाला बा.\nखबर एक नजर में (18 जून 2011)\nखबर एक नजर में (20 जून 2011)


दुसरका टेस्ट पहिलका दिन भारत भारी पड़ल – टटका खबर\nदुसरका टेस्ट पहिलका दिन भारत भारी पड़ल\nनॉटिंघम के ट्रेंटब्रिज मैदान में हो रहल दुसरका भारत आ इंगलैण्ड टेस्ट मैच के पहिलका दिने इंगलैण्ड के पूरा टीम २२१ रन बना के आउट हो गइल. भारत ओकरा बाद अपना पहिला पारी में एक विकेट का नुकसान पर २४ रन बनवलसि. आज खेल के दुसरका दिन ह. काल्हु का मैच में श्रीसंथ इंगलैण्ड के तीन गो खास बल्लेबाज, केविन पीटरसन, जोनाथन ट्रॉट, आ मैट्ट प्रायर, के आउट करा दिहलन. जहीर के चोटहिल होखला का चलते श्रीसंथ के एह टेस्ट में जगहा मिलल बा. ईशांत शर्मा आ प्रवीणो कुमार बहुते घातक गेंदबाजी कइलन.\nआजु देखे के बा कि गेंदबाजन के मेहनत बल्लेबाज सफल करावत बाड़े कि बेकार बना देत बाड़े. अगर बल्लेबाजो गेंदबाजन नियर आपन करामात देखा पवले त क्रिकेट में भारत के बादशाहत बरकारर रहे के सोचल जा सकेला.


माईभासा दिवस पर भोजपुरी के सवाल – Anjoria\nअलग बात रहल कि जंतर मंतर पर चलत दर्जनो धरना प्रदर्शनन का हल्लागुला में भोजपुरी के आवाज दबा जात रहुवे. मौका पर जुटल मुट्ठी भर लोग बतावत रहे कि भोजपुरिया लोग अबहियों पुरहर तरीका से एह आन्दोलन से जुड़ल नइखे आ एकर दोष खालि आयोजकने पर ना डालल जा सके.\nPrevious Post: भोजपुरी के संविधान के अठवीं अनुसूची में शामिल करावे ला धरना\nNext Post: होरी आइल बा आ खुलल मुँह बा :2गो कविता


We need to return to traditional home farming so that people don t forget Bhojpuri: पारंपरिक लतरि के ओरि लवटल समय के जरूरत, पढ़ीं आखिर काहें... – News18 Hindi\nजइसे-जइसे उदारीकरण बरियार होत चलि गइल, सहर के छोड़िं, गांवों एह परपंरा के भूलात चलि गइल. सबकुछ बाजारे से खरीदे के अइसन चलन सुरू भइल कि लोग अब एह काम के पिछड़ापन मानत चलि गइले. ओइसे सही माने में देखीं त ई गांवन के स्वालंबन के परंपरा रहे.\nLast Updated : July 13, 2021, 13:43 IST\nजइसे-जइसे बारिश हो रहल बा, लरिकाईं के एगो बात खूबे यादि आ रहल बा. जइसहीं पहिलका बरखा होई, आजी-मइया लोग घर के धरनि में लटकल लउका, कोंहड़ा, तरोई-सतपुतिया के पाकल आ सुखल फर उतारत रहे लोग. ओह के तूराई होई आ ओह में से गोटगर बिया निकलत रहे. ऊ बिया जनेरा-जोन्हरी के खेत के अलावे घर के अगुआरी-पिछुआरिओ देवालि के नजदीके गाड़ि दियात रहे. जमीन के नमी पाइ के कुछु दिन में माटी में से ओह बियवन में से आंखु फूटत रहे. फेरू ओह बिरवन के सेवा-पटाई होखल सुरू हो जात रहे. चूंकि ई सभ लतर जाति के बिरवा होले स त तनकी बढ़ते उहनी के सहारा दियात रहे आ कहीं छान्हि, खपरइल भा छत पर चढ़ावे के इंतजाम कइल जात रहे. सहारा में हरेठा के झांग भा बांस खाड़ कइ दियात रहल हा..\nई बिरवा बाद में घन आ बरियार लतगर हो जात रहले स. एकही बिरवा आताना फरत रहे कि घर के छोड़िं, अड़ोस-पड़ोस के लोगन के तरकारी खात-खात मन उबिया जात रहे. तब ज्यादेतर घरन में छान्हिं-दुआर के तरकारी आ दुआर पर राखल गाइ-भंइसि के दूध बेचल बाउर मानल जात रहे. एह वजह से खइला से अधिका भइल दूध आ तरकारी पर पूरा टोला-मोहल्ला के अधिकार रहत रहे. बहरहाल बरखा के संगे लतरि लगावे के ई परंपरा सहरन के भी ओह घरन में रहे, जवना के आपन सहनि होत रहे. बाकिर जइसे-जइसे उदारीकरण बरियार होत चलि गइल, सहर के छोड़िं, गांवों एह परपंरा के भूलात चलि गइल. सबकुछ बाजारे से खरीदे के अइसन चलन सुरू भइल कि लोग अब एह काम के पिछड़ापन मानत चलि गइले.\nओइसे सही माने में देखीं त ई गांवन के स्वालंबन के परंपरा रहे. उदारीकरण स्वालंबन के एह वेवस्था के सबसे ज्यादा चोट पहुंचवले बा. भारतीय गांवन में परंपरा से खेती-किसानी के संगे बागवानी, तियन-तरकारी के घरेलू खेती आ पसुपालन खूब होत रहे. एही वजहि से करीब तीस-चालीस साल पहिले ले गांव आ छोट सहरन में बरसात के सुरूआते संगे लउका, कोंहड़ा, नेनुआ, सतपुतिया, तरोई, चचीरा, भतुआ, खीरा जइसन तरकारीन के बोआई होत रहे आ महीना-डेढ़ महीना बीतत-बीतत घर बिना खाद-पानी वाला देसी तरकारी के बाढ़ि आ जात रहे. एह खातिर लोगन के कवनो पइसा ना खरच करे के परत रहे आ बिना कवनो खरचा के घर-घर अइसन तरकारी मिलत रहे, जवना के आजु जैविक कहल जाता आ लोग महंगा दाम पर कीनता.\nएह चलन से लोगन के तरकारी के काताना खरचा बांचत रहे, एह पर कबो विचारे ना भइल. भारत में करीब छह लाख गांव बाड़े स. मानि लीं कि हर गांव में अगर सइ गो घरन में ई लतरि लागल आ हर घर से औसतन पांच कुंटल भाजी के पैदावार भइल त काताना भइल. कुछु साल पहिले कृषि अनुसंधान परिषद के अंदाज रहे कि देसभर में होत घरेलू सब्जी से करीब साढ़े तीन सौ करोड़ के बचत होत रहे. एहू ले बड़ बात ई बा कि एह बचत के संगे भारतीय स्वास्थ्य वेवस्था के भी बनावे आ बचावे राखे में ई बाड़ा योगदान देत रहे.\nभारतीय सभ्यता के उमिर करीब पांच हजार साल मानल जाला. एगो जमाना में भारत के सोने के चिड़िया कहल जात रहे. एकर वजहि रहे यहां के गांवन के स्वालंबन. ओह स्वालंबन के आधार रहे खेती-किसानी, गोपालन. गांवन में रहत सिल्पकार आ कलाकार बाकी काम करसु आ आपाना कला आउर हुनर से भारतीय अर्थवेवस्था में भारी सहयोग देत रहले. जुलाहा भाई कपड़ा बुनाई के उस्ताद रहले त लोहार भाई लोहा के काम के, बढ़ई भाई काठ के काम के त कोंहार भाई माटी के बरतन, खपड़ा आदि बनावे के. भारतीय गांवन के सोच रहे कि ओकरा कपड़ा आ नून के अलावा कवनो चीजु बहरी से ना मंगावे के पड़े. 1909 में लिखल आपाना किताब हिंद स्वराज में गांधी जी भी भावी आजाद भारत के गांवन के लेके अइसने सोच रखले रहले.\nबाकिर आजादी के बाद ई वेवस्था ना अपनावल गइल. आजु के अर्थसास्त्री एह बात से खुस हो जाले कि गांवन के देस के सकल घरेलू उत्पाद यानी जीडीपी में योगदान लगातार घटि रहल बा. एह बदलाव के अर्थवेवस्था के लेहाज से बढ़िया मानल जाता. जब देस आजाद भइल रहे, तब देस के जीडीपी में खेती-किसानी के करीब 52 प्रतिशत योगदान रहे, जवन 2014 तक घटि के करीब 14 फीसद रहि गइल बा. एह बदलाव के बहुत बढ़िया बतावल जा रहल बा. कथित आधुनिकता के नाम पर एह सोच के बढ़ावा दिहल जाता. एही वजहि से गांवन के स्वालंबन घटल बा. पारंपरिक वेवस्था के पिछड़ा मानल जाता. एकर असर ई बा कि गांवन के लोग भी आपन भोजन-पानी के मोर्चा पर स्वालंबन भुलात जाता. लतरि वाली तरकारीन के घर-घर बोवाई के भुलाइल एही सोच के विस्तार ह. एह वजहि से लोगन के बाजार पर निर्भरता बढ़ल जाता. रासायनिक खाद आ कीटनाशक के सहयोग से होखे वाली पैदावार पर भरोसा बढ़त गइल आ ओकर नतीजा ई भइल कि लोग तरह-तरह के बेमारियो से ग्रस्त होत गइले.\nलतरि के बोवाई के भुलइला के वजहि से कचरा के ढेर बढ़त जाता. पहिले घर से निकलल कचरा के घरहिं में सराके खाद बना दियात रहल आ ओकर इस्तेमाल लतरि आदि के जड़ि में हो जात रहे. अब, जब लतरिए नइखे त लोग कचरा के इस्तेमाल कहवां करी, सिवा सड़कि भा कूड़ा में फेंकला के.\nअइसन में जरूरत ई बा कि हमनी के आपना परंपरा के ओरि लवटि जा. लतरि लगावे आ पारंपरिक बिया बोवे के छिटफुट कोसिस जारी बा. ओह में हमनीं के भी आपन सहयोग दी जा. आ कम से कम सब्जी के मोर्चा पर स्वावलंबी बनीं जा. एह से सेहत के रक्षा त होखबे करी, पर्यावरण के भी बचाव होई. (उमेश चतुर्वेदी वरिष्ठ पत्रकार हैं. यह उनके निजी विचार हैं.)\nJhansi News Bulletin:एक्सपोर्टर समिट से बढ़ेगा व्यापार


कड़ा संघर्ष जिए के हिम्मत दिहलसि – अशोक सिंहा – Anjoria\nगीतकार अशोक सिंहा आज सिनेमा भोजपुरी में हर जगह काम करत बाड़े त एकरा पाछा इनकर लगन, मेहनत, आ व्यवहारे बा. बतावेलें कि बहुते लड़ाई लड़ले. भूखे पियासे पैदल चल के लोग से काम माँगे जात रहसु. केहू काम दे देव त केहू मजाक उड़ा देव तबो चेहरा पर कवनो शिकन ना आवे देत रहलें. मन में बस एगो सपना रहल कि इनको के लोग बाग जाने पहिचाने. लोग जाने लागल इनका काम के, आ कामे का चलते लोग इनकर इज्जत करे लागल त बहुते खूश बाड़न अशोक सिन्हा. कहेलें कि बहुते खुशी के बात बा कि भोजपुरी भाषा, भोजपुरी समाज इनका ला मुंबई में जिए खाए के सहारा बन गइल. गर्व करेलें कि भोजपुरी हर दिन आगा बढ़त बिया. भोजपुरी अलबम से लाखों लोग के रोजी रोटी चलत बा.\nबाकिर अशोक सिंहा अबहीं थिराइल नइखन. कहेलें कि अबहीं त पचासो सीढ़ी पार नइखन कइले जबकि टारगेट सौ गो सीढ़ी पार करे के बा. बस लोग के प्यार मिलत रहो हम त लागले बानी, कहेलें अशोक सिंहा जिनकर लिखल गीत फिलिम पंचायत गरदा, दुल्हिन हमार, सइया रंगदार, रंग द प्यार के रंग में, बलमा बिहार वाला, डर, मैदाने जंग वगैरह फिलिमन में आवत बा. कुछ अलबमो पर काम लागल बा आ जल्दिए सुने के मिली.


एगो पाठक नीरज का बहाने – Anjoria\nJan 5, 2012 टिप्पणी, महुआ टीवी, सुर संग्राम, सुरों का महासंग्राम\n3 thought on “एगो पाठक नीरज का बहाने”\nहेतना निराश होखेम तऽ काम ना चली। हम मानत बानी कि लोग टिप्पणी करे से कगरीया जाला, बाकीर कम से कम ऐह वेबसाईट पऽ आवे ला तऽ जरूर। अपना भाषा मे समाचार, कहानी, कथा, कविता पढे ला तऽ जरूर। अउर रउआ मानी आ चाहे मत मानी, हेतना सभ कुछ पढला के बाद कहीयो ना कहीयो तऽ लोग के मन मे अपना हाथ से कुछवु लिखे के मन करी।\nजईसे एगो बढीया वक्ता उहे आदमी बन सकत बावे जे कबो एगो सुथर श्रोता रहल होखे। वईसे ही रोज-रोज पढला के बाद आदमी कुछवु ना कुछवु त लिखबे करी कहीयो। ऐह से हबडाई मत। भोजपुरी के पहिला वेबसाईट के संपादक जब ऐह त हबडा जाई त नवहा लिखनीहार लोग कहाँ जाई?\nहम मानत बानी कि कवनो इंसान के अपना काम मे मन तबे लागेला जब केहू ओकर हौसला अफजाई करो बाकीर ई जरूरी भी नईके। निश्चय करी अपना मन मे उहे जवन अँजोरिया के शुरूवात के घरी कईले रहनी। विश्वास रखी एक ना एक दिन लोग के आदत जरूर सुधरी।\nधन्यवाद संजीव जी.\nघरो में आदमी खाना खाला त ओकरा बारे में अगर टिप्पणी ना करे त रसोईया के मन टूटेला. ना विश्वास होखे त अपने घर में पूछ लीं. सामने वाला चटखारा ले के खाय, बड़ाई करे त बनावे परोसे वाला के आनन्द मिलेला आ काम के थकान खतम हो जाला. अगर खराब लागल भा पसन्द ना आइल तबहियो बतावल जरूरी होला जेहसे कि रसोईया अगिला बेर सचेत रहो.\nहमार काम रसोईये जइसन बा. टिप्पणी दिहल राउर काम होखे के चाहीं. रोजाना नाहियों त चार सौ लोग जरूरे आवत होई अँजोरिया पर ओहमें से चालीसो पचास लोग टिप्पणि देबे लागे तब भोजपुरी आ एह से जुड़ल लोगन के काम में गुणात्मक परिवर्तन अइला बिना ना रही.\nLeaveaReply to संजीव सिंह\tCancel reply


भोजपुरी संगम के 145 वीं बइठकी – Anjoria\nमार्च 17, 2022 बइठकी, भौजपुरी संगम\nगोरखपुर के ‘भोजपुरी संगम’ के 145 वीं ‘बइठकी’ इंजीनियर राजेश्वर सिंह के अध्यक्षता आ अवधेश शर्मा ‘नन्द’ के संचालन में पिछला दिने 66, खरैया पोखरा, बशारतपुर, गोरखपुर में बनल संस्था कार्यालय में संपन्न भइल. बइठकी के पहिलका सत्र में ‘भोजपुरी लोकगीतन में पर्यावरण के चिंता’ विषय पर बतकही के आयोजन कइल गइल जवना में कई विद्वान आपन आपन विचार रखलें. डॉ. आद्या प्रसाद द्विवेदी के कहना रहे कि पेड़न के पूजा-अर्चना खाली लोके जीवन ला खास ना होखे, एकर वैज्ञानिक आ पर्यावरणीय आधारो बा. जहां विज्ञान एह पेड़ पौधन के औषधियुक्त वनस्पति मानेला ओहिजे लोकमानस एहनी में देवी-देवतन के निवास मानके पूजेला. एह आस्था के बनवले राखल बहुते जरुरी आ मंगलकारी होखी.\nबइठकी के दुसरका सत्र में विविध रंगन में शब्दन के बरखा भइल –\nराम नरेश शर्मा ‘शिक्षक’ बसंती बयार बहावत सुनवलन –\nचलऽ चलीं बगिया की ओर\nआइल बसंत बहार चहुँओर\nकुमार अभिनीत फागुनी माहौल में चार चाँद लगावत सुनवलें –\nहोली कऽ हुड़दंग जोगीरा स रऽ रऽ\nचढ़ि गै माथे भंग जोगीरा स रऽ रऽ\nरामसमुझ ‘सांवरा’ बाकायदा सुकंठ फाग परोसलन –\nखेलें कदंब तरे होरी श्याम जी\nखेलें कदंब तरे होरी\nअरविंद ‘अकेला’ के कविता में देश के सीवान पर मौजूद सेना के जवानन के होली के बात कइलन –\nघरवाँ आइब ना ऐ जान!\nसीमवा पर मचल बाटें होली\nवागीश्वरी मिश्र ‘वागीश’ के पुरहर चिंता रहुवे कि –\nबचपन से अबले देहीं पर / कब्बो गरमी नाहीं आइल\nकेतना आइल-गइल बसंत\nप्रेम नाथ मिश्र आपन सुंदर छंद पढ़लन –\nसंख बजल घरी घंट बजल\nमंदिर में सुमंत्र सुनाइल बाटे\nसुधीर श्रीवास्तव माहौल के मंगलमय बनावत सुनवलें –\nछोड़ि दंभ दुइ चार, मनोहर बाग लगाईं\nओम प्रकाश पाण्डेय ‘आचार्य’ आपना कविता से रामचरितमानस के महातम समुझवलन –\nसंकठ आई पहाड़ नियर बनि आन्हीं ई तिनका नियर उड़वाई\nसाँच कहीं बतिया सुनि लऽ, घरवां ओकरे सुख-शांति छिंटाई\nनिर्मल कुमार गुप्त के रचना में गूढ़ता के परिचय रहल –\nएक बित्ता क चुचकल पेट\nतूँ केतना लंबा चरेला खेत\nवीरेन्द्र मिश्र ‘दीपक’ बइठकी के गम्भीरता देत कहलन –\nथकहर जिनिगिया के सपना सेराइल\nथउसि गइल हाथी हउदा हेराइल\nचन्देश्वर ‘परवाना’ के मधुरिम गीत से बइठकी के अंत भइल –\nफर-फर फरे आँखि राती, बुझाता घरे सइयाँ अइहें\nचउकठ हँसे सँझवाती, बुझाता घरे सइयाँ अइहें\nबइठकी में चन्द्रगुप्त वर्मा ‘अकिंचन’, नर्वदेश्वर सिंह, बृजेश राय, डा. अजय राय ‘अनजान’, प्रदीप मिश्र आ आदित्यो कुमार के भी रचनात्मक सहभागिता रहल.\nएह अवसर पर धर्मेन्द्र त्रिपाठी, सृजन गोरखपुरी, रवीन्द्र मोहन त्रिपाठी आ डा. विनीत मिश्र के उपस्थिति विशेष रहुवे.\nबइठकी के आखिर में आभार ज्ञापन कुमार अभिनीत कइलन.\nस्रोत – सृजन गोरखपुरी, (मीडिया प्रभारी), भोजपुरी संगम


पोसुआ – Anjoria\nFeb 27, 2013 अशोक द्विवेदी, कहानी, भोजपुरी\nदूबि से निकहन चउँरल जगत वाला एगो इनार रहे छोटक राय का दुआर पर. ओकरा पुरुब, थोरिके दूर पर एगो घन बँसवारि रहे. तनिके दक्खिन एगो नीबि के छोट फेंड़ रहे. ओही जा ऊखि पेरे वाला कल रहे आ दू गो बड़-बड़ चूल्हि. दुनों पर करहा चढ़ल रहे. एगो में रस खउलत रहे, दुसरका में सिमसिमात रहे.\nरस फफाइल देखि के चनरी पतई झोंकल कम क देले रहे. ओकर नौ बरिस के लरिका भिखरिया इनारा का जगत पर बइठि के लबाही चूसत रहे. चनरी के लइकी अपना बाप बटेसरा का पाछा पतई सरकावत रहे. चनरी अपना कराह में खउलत रस के तजबिजलस, फेर बोलल, “का हो बरधमहिया ना मराई?” बटेसरा टीन आ छनौटा ले के, करहा का किनारा खाड़ हो गइल. चार पाँच हाली छनौटा खउलत रस पर छलकवलस आ रस का किनारा फेंकत मइल महिया मारे लागल.\nटीन पर छनौटा ओठँगाइ के ऊ ताबरतोर खइनी ठोंकलस आ ओठे दाबि के फेरु पतई झोंके लागल. ओकरा कराह के रस अब सोंसियात रहे. आजु फजिरही से ऊ मरद मेहरारू ऊखि काटे, छीले, ढोवे आ पेरे में लागल बाड़न स. दुपहर में त घुघूरी-रस पर काम चलि गउवे, बाकि गते-गते पेट कुल्हुरे लगुवे.\n– “का रे, अभी महिया ना आइल?” छोटक राय के चिल्हिकल सुनते सबितरी धीरे से हुनकल, “ए बाबू हमहूँ महिया लेब!”\nबटेसरा ओकरा के अनसुन क के चनरी का ओरि तकुवे.\n– “जो रे भिखरिया! मलिकार के घर ले बल्टी माँग लियाउ.” चनरी टुभुकुवे.\nबाँचल खुचल लबाही बीगि के भिखरिया ओसारा का ओरि दउर गउवे.\n– “ए माई सुपेली लियाईं? हमहूँ महिया खाइब!” सबितरी माई का पाछा आ के हुनुकुवे.\n– “चुप मटिलगवनी! पिटइबे? पहिले मालिक के घरे जाई. जो तवले बँसवारी में से सुपेली ओकाच लियाउ.” चनरी लइकी का चेहरा के उतार-चढ़ाव नापत बोलुवे. तबले भिखरिया बटेसरा का पाछा बल्टी ध के बहिन का पाछा सुपेली ओकाचे बँसवारि का ओर भगुवे.\n“हरे रसारी तोरी… आके पतई झोंकु, पाग उतर जाई. ओनिया का अपना अठराजी किहाँ जात बाड़े?” कहि के बटेसरा बल्टी लेके चनरी का कराह में से महिया फरियावे लगुवे.\n“तनी सबितरी के पतइया पर दे दिहऽ.” चनरी के गिड़गिड़ाइल बटेसरा जइसे सुनबे ना कइलस. मुड़ियो ले घुमा के ना तकलस.\n“कइसन कठ करेज हउवऽ हो तू? लइकी दुपहरिये से संगे सती भइल बिया आ तोहरा इचिको मोह माया नइखे?” बटेसरा छनौटा टीन पर धइलस आ बल्टी ले के मलिकार के घरे चल दिहलस. चनरी खीसिन गुड़ेरत रहि गइल. भिखरिया चोर आँखी देखत आ सुनत रहे. ऊ चूल्हि झोंकल छोड़ि के उठल आ छनौटा से खउलत सीरा उठा के सबितरी का सुपेली में चुआ दिहलस.\n“भाग मरकिलौना! तोर दुश्मन बाप आवते होई!” चनरी पाछा ताकत ओके धिरवलस. भिखरिया फेरू जा के चूल्हि झोंके लागल.\n“हरे भिखरिया! सुन हेने!” छोटक राय के आवाज सुनते चनरी के छाती धड़के लागल, आ सुरसतिया के महिया लागल अँगुरी मुँह ले जा के रूकि गइल. भिखरिया रोआँ गिरवले उठल आ ओसारा का ओर चल देहलस.\n“का रे स्सारे, चुल्हिया से काहे उठले हा रे?” बटेसरा बोलल.\n“अरे बेहूदा, जो तें आपन काम करु, एके हम बोलवनी हँ.” ओ के डाँटत छोटक राय ओकरा लइका भिखरिया से बोललें, “घरे जा के चाह बनावे के कहि आउ. बबुआ आइल होइहें त उनहूँ के बोला लिहे. आ सुन, तेहूँ अपना के रोटी वोटी माँग लिहे. जो!”\nभिखरिया जब मूड़ी हिला के घर का ओरी चलल त कनखी से ताकत चनरी के जीउ परल. ऊ सोचे लागल हाय रे अभाग, अब रात ले गूर बनी तबले सबितरी सूते लागी. कब घरे जाइब आ खायेक पकाइब? एकर बाप राती खा गोहूँ में पानी बरावे जाई आ हम अन्हारे बगइचा का मड़ई में. कई दिन से इहे होत आवत बा.\nभिखरिया लवटि आइल. “आउ रे सबितरी, ले रोटी खो!” सबितरी सुपेली छोड़ के हहास बन्हले दवरल.\n“जा हो हमार बाछी, तहरो करम जरल रहे जे मुसहर का घरे जनमलू.” चनरी बुदबुदाइल.\n“का रे कुछ कहले हा?” बटेसरा पूछलस.\n“कुछु ना! गुर बनवात ढेर रात हो जाई. कब घरे जाइब आ कब खयका पकाइब?”\n“तोरी अठराजी मुआँ, हऊ देखत नइखी दूनो रोटी खा के पानी पियत बाड़न सऽ. हम एहरे खा-पी के टीबुल पर चल जाइब.”\n“हँ हँ अउर केहू थोरे बा?” चनरी रोआइन मुँह क लिहलस.\nदू घंटा रात बितला का बाद चनरी लरिकन के लिहले घरे चोंहपलि. मड़ई के चाँचर में लटकल ताला में, अँचरा के खूंटी गँठियावल चाभी घुसारत खा दिक बरत रहे. ताला खोलत भुसुराइल, “कूल्हि मर बिला गइल बाड़न स. देखऽ ना कइसन सुत्ता परि गइल? बाह रे देवरानी? एकर भतार मलिकार के दुलरुआ ह, कुछऊ बोलब त एही बेरा डाँक डाँक चिचियाए सुरु करी. ऊ अन्हारे टोइ के दिया बरलस आ फुफुती में खोंसल गूर के पीड़िया मेंटा में डलला का बाद बसहटा बहरा घींचि लियाइल. सुरसतिया निखहरे ढहि गइल त ऊ भीखरिया के धसोरलस, “हरे मलैछवा, तूँ लेउवो ना बिछा सकेले. हमार रोवाइन परान हो गइल बा तोहनी से.”\nभिखरिया एगो फटही कथरी के बसखट का ओरचना डललस आ मुँहकुरिए ढहि गइल. थाकल माँदल चनरी के खायेक पकावे के बेलकुल मन ना करत रहे, बाकिर होत फजिरहीं लरिका खायेक माँगल सुरु करिहन स. ईहे सोचि के उठल आ थरिया में दू पँहत आटा निकार के, ताबरतोर सनलस. फेरू तावा सिऊँठा लेले बहरा निकरि आइल. फेंड़ का जरी चारि गो धुवाँइल ईंटा रहे. चनरी ओके सरिया के चूल्हि बनवलस आ ऊखि के खोइया जरा के तावा चढ़ा देहलस.\nआटा के बड़-बड़ लोइया काटत आ तरहत्थी पर पीटत खा ऊ भुसुरात रहे, “ई हरजाई सिलिया चाहित त हमरा लरिकन के दू गो रोटी ना पकाइत. हम जिनिगी भर एकरा मरद के गूह कछनी, पोसनी-पलनी आ अब ई भतार वाली भइल बिया. ऊहो मरकिलौना एक्को बेरि जो भउजी भा भइया के पूछित. कब दो आई आ आड़हीं लीलि-ठेंसि के पसरि जाई.”\n….. चार पाँच बरिस पहिले जब ऊ खेदन राय का बगइचा से खेदात रहलन स त महँगुआ सँगही रहे. राय साहब आ उनकर लइका जब लाठी गोजी ले के ओकर छान्ह उजारे लागल त\nभिखरिया का बाप का संगे इहो रम्मा ले के खड़ा हो गइल. ओह घरी बटेसर छोटक राय किहाँ नोकरी ना करत रहे. भइँस आ पाड़ी रखाव आ सूखल लकड़ि के तूरि के दूनों भाई कस्बा में बेचे. कबो-कबो चइली फारल आ छोट मोट मजूरी क के जब दू-चार रुपिया घर में आवे त बुझाव कि नियामत आ गइल बा. बाकि हाय रे करम! ए हरजाई का आवते महँगुआ के का जाने का हो गइल….?”\nचनरी मोट-मोट हथरोटिया सेंकि के परई में धइलस आ चूल्हि बुता के सिउँठा से तावा उठवले मड़ई में चलि आइल. खायक खाँचि से तोपत खा ओकरा मन परल कि लरिका बहरे बाड़न स. ऊ हड़बड़ाइल बहरा निकसल. उन्हनी के देंहि सीति से सिमसिमा गइल रहे. दूनों के जगा के बाँहि धइले भितरी लियाइल आ पुअरा का चटाई पर ओठँगा दिहलस. भिखरिया के मुँह देखि माया जागल त जोर से झकझोरि के जगवलस, “ए बबुआ, हरे हई देख तोरा के का बनवले बानी? हई देखु जाउर आ सोहारी रे.”\nभीखरिया निनियाइल आँखि उघरलस, चारु ओरि तकलस आ परई पर हथरोटिया गूर देखि के आँखि मून लेलस. चनरी भेली फोरि के रोटी पर फइलवलस आ चउँवा बना के ओकरा मुँह मे डाल देहलस, “ले रे बबुआ, लेड़ुंवा! काटु जोर से काटु!”\nदू चार काटा बरियाई कटवला के बाद भिखरिया फेरू सूति गइल. बाँचल रोटी के चेउँवा काटत खा, चनरी के बटेसरा के खियाल आइल…. सभ सूतल होई आ ऊ बिहिटी लपेटले गोंहूँ मे पानी बरावत होई. का जाने कहिआ ले छोटक राय क करजा उतरी? भइंस बियाइल त उनहीं का दुआरे चलि गइल. जवन पइसा मिलल ओसे पाड़ी किना गइल. सौ पचास बंचबो कइल त दवा-वीरो में.. केहू तरे गूजर नइखे. राम जाने कइसे निस्तार होई?\nआजु काहें दो चनरी के नीन नइखे आवत. भितरे-भितर मन दोचित बा. आपन गरीबी आ दलिदरपन पर ओकरा भित्तर सवाल पर सवाल उठि रहल बा! ईमानदारी के जिनिगी जीये का चलते लुटहाई आ लात-जूता, ओहु से आगाँ बढ़ल त जेहल. कूल्हि मुसहरने खातिर बा.\nजेहल के मन परते, ओके आपन देवर महँगुआ फेरु याद परल. दू हाली ओकरा के पुलिस वाला घिसिरा के ले गइलन स. एक बेर त ऊ दस दिन जेहले में रहे. ओघरी ई हरजाई सिलिया रात होते छोटक राय का टिबुल पर निकल जाव आ भोर भइला पर आवे. राय साहब दू दिन पर साँझि खा पूछे आवसु, “कवनो बात नइखे नू रे? जवन घटी-बढ़ी आके घरे से ले जइहे. घबड़इला के जरूरत नइखे. हजार दू हजार जवन लागी हम बानी नू! महँगुवा के दू तीन दिन मे छोड़ा लियाइब.”\nमहँगुआ के काल्ह फेर पुलुस वाला पुछत रहुवन स. बहेंगवा दू दिन से नइखे लउकत. ओ बेरी पइसा का जोर पर छूटि गइल बाकि एबेरी धराई त ना छूटी. छोटक राय आ उनुका ओकील लइका के कवन ठेकान? बनला के सब संघतिया होला. उप्पर से पॉलिस वाला बात आ भितर से करिया बीखि. गरीबन के ढेर ददखाह बा लोग त चोरी चमारी काहें करावेला? दोसरा के खेत कटवाई, बैल खोलवाई त का होई? जेहल मुसहरे नू जाई. ऊपर से ई हरजाई ओही जा छिनरझप खेले खाई. भक्खर परऽसन, ओकरा से का मतलब?\n…..बटेसरा का छाती पर ओह घरी जो ऊ सवार ना रहीत त उहो दोगलऊ जेहल जइतन आ पुलुस के लात जूता खइतन. देबी पांडे के बैल खोलला में इहो रहलन. बेटा के किरिया ना धरइतीं, जहर माहुर खाए के धमकी ना दीतीं त का जाने का होइत? दोसरका हाली कहीं जाए के नउबते ना आइल. छोटक राय डेरवावते रहि गइलन. हम साफ-साफ कहि दिहलीं मलिकार रउवा सरन देहलीं ठीक बा, रोआँ-रोँआ तूरि के राउर खेती बारी कटिया-बिनिया, गोबर-गोसार कूल्हि करब जा, बाकि ई काम ना होई हमनी से…”\nएही बोलला पर राय साहब खिझिया के चल गइलन आ बटेसरा ओकर झोंटा घिसिरा के लाते-मूके खूब कचरलस, बाकि उहो अड़ि गइल रहे….., “चाहे भुजुड़ी-भुजुड़ी काटि द, बाकि हम तहरा के चोरी चकारी ना करे देब.” मन परते चनरी मुस्कियाए लागल, जइसे ओह दिन का बिदरोह पर ओकरा आजुओ गरब होखे. आ एगो देवरान सिलिया बिया. ओठलाली, साड़ी बेलाउज आ साबुन सोटा खातिर मरद के भक्सी झोंकवावेले. मरद ना रहेला त वकील बाबू से मुस्किया-मुस्किया अईंठेले.\nबहरा कवनो मरद के खँखरला के आवाज सुनाइल. चनरी सजग होके उठल. दुआरि पर आवते बोली सुनाइल “ले धरु, एकदम ताजा ताड़ी हऽ. का बनवले बाड़े ए बेरा?”\n– “मछरी आ रोटी!” ई आवाज ओकरा देवरान सिलिया के रहे.\n… त ई हरजाई जगले रहलि हा. चनरी धप्प से बइठि गइल… आ ई डोमवा एह बेरा कहाँ से लबनी लेले आवऽता? काम-धाम कवनो हइये नइखे. छोटक राय के पोसुआ कुक्कुर भइल बा. भोगी मुँहझउसा!\nथोरिके देर में देवरान के खिलखिलाइल आ नासा में दूनो के धसोरा-धसोरी सुरू हो गइल. चनरी कुड़बुड़ात उठल आ लड़िकन का लग्गे आ के ओठगि गइल.\nअभी अन्हुन्हार रहे. हउँजार आ हाला सुनि के चनरी उठल. बहरा निकल के देखलस कि छोटक राय के खिलाफ पाटी वाला लोग महँगुआ के गारी-फजिहत करऽता. दूगो पुलिस वाला कान्हि पर बनूखि लेले ठाढ़ बाड़न स. महँगुआ भुइँयाँ ढहल बा, आ ओकरा मुह से खून चूवऽता.\nखेदन राय, अवध चौधरी, रामसरन पाँड़े आ खेद‍न राय के दूनो लरिका लउर लेले खाड़ा रहलन स. खेदन राय लाते ठोकरियाई के महँगुआ से कहत रहलन, “का रे स्सारे? तोर अवकात अतना बढ़ गइल कि गाँव का बड़कनों के नइखे छोड़त? अब तोर गाँव छूटि जाई!”\nअतने में सिलिया छोटक राय के लड़िका ओकील साहेब के लेले पहुँचि गइल! पाछा-पाछा बटेसरा आ छोटक राय के पाटी के चार पाँच अदिमी लउर लेले धावल पहुँचुवन स.\n“का भइल बा? काहे मारत बाड़ऽजा? ढेर अन्हेरगर्दी जिन मचावऽ जा!” सुदर्शन बाबू सिलिकन के कुरुता क बाँहि चढ़ावत बोलुवन.\n“ए वकील, ई तहरे पलिवार के देन ह कि हर महीना गाँव में कुछ न कुछ खुराफात होता.” खेदन राय के ना रहाइल.\n-“एह चोर स्सारे के हमनी का अब एइजा ना रहे देब जा.” अवध चौधुरी लउर पटकलन.\n-“ढेर जोर मत फाटो ए चउधरी! तहन लोग का छानह तर नइखे बसल. खेदन राय त पाँच बरिस पहिलहीं इन्हनी के उजार देहलन. उ त भला होखे बाबू के कि एह मुसहरन के निम्मन जिनिगी जिए के रस्ता देखवलन. हमनी का बारी में बाड़न स, हमार काम-धाम करत बाड़न स, त तोहन लोग के करेजा फाटऽता. ए सिपाही जी, रउवा दुअरा चलीं. बाबूजी का सोझा फैसला होई. तेँ का ढहल बाड़े रे महँगुआ? उठ तोर बेटी मुआं केहू का सेन्ह पर धराइल बाड़े? कि तोरा मड़ई में केहू के धनसुकिया चोरावल बा?” सुदर्शन बाबू एक सुरुकिए बहुत कुछ बोलि गउवन.\nमहँगुआ खून पोंछत उठ गउवे. ओकरा अगल-बगल सुदर्शन बाबू के अदिमी केदार चउधरी आ बलेसर चउधरी खाड़ हो गउवे लोग.\n-“चलीं सभे, चलीं राय साहेब का दुआरे चलीं सभे. रउआ सभ रपोट कइए देले बानी. महँगुआ पर केस चलबे करी. ओइसे आपुसे में समुख बूझि के एही जा निपटारा हो जाव त कवन नोकसान बा?” एगो सिपाही बोलत आपन साइकिल घुम लेहलस. दुसरहो ओकरा पाछा चल देहलस.\n-“आरे ओइजा का फैसला होई? उहे तकुल्हि करावत बाड़न.” खेदन राय के लइका गाभी बोलल.\n-“अछरंग जिन लगावऽ. ढेर जरतपन ठीक ना ह ए बाबू!” ओकील सुदर्शन बाबु बोललें.\n-“ठीक त ईहो नाहऽ जेवन तोहन लोग करत बाड़ऽ जा.”\n-“होस में रहऽ!”\n-”नाहीं त का क लेबऽ? ऊ दिन गइल जब तोहन लोग सभके डोलावऽ लोग.”\n-“मना करऽ खेदन काका इनके नाहीं त…”\n-“नाहीं त का लीलि घलब?”\n-“हरे स्साला बटेसरा तोर बहिन मुओ, का ताकत बाड़े रे? मारऽ स स्सारन केलरक के.”\nसुनते बटेसरा ठेंगा चला देलस. खेदन राय के लइका डगरा गइल. खेदन राय पाछा घुमसु तले एक लउर उनहूँ का पँखुरा पर गिरल. सिपाही कुछ समुझन स एकरा पहिलहीं रामसरन पाँड़े आ खेदन राय का छोटका लइका क लाठी सँगही बटेसरा पर गिरल आ उ फिरिंगी लेखा नाचि के दरहीं उलटि गइल. चनरी रोवत चिचियात धवरल तले दोसरहा लाठी महँगुआ के कान्हि पर परल.\n“खबरदार! केहू हिलल त गोली मार देब जा!” सिपाहियन के बनूकि हाथ में आ गइल.\nसबे थथमि गइल. घाही लोगन के गमछी बान्हि के उठावे लागल लो. दूनो पाटी के लोग तरनाइल रहे. देवी पांड़े डाँक-डाँक क के रेकसा बोलवले आ अपना पाटी का लोग के रेकसा पर चढ़ा के चल दिहल लोग. बटेसरा का मुड़तारी चनरी आ ओकर लड़िका फेंकरत रहुवन स.\n“ए चउधरी, देखऽ हो मुवल कि जियल? हम जा तानी बाबूजी के खबर करे. अब त इन्हनी के बाई हेठ करहीं के परी.” आ सुदर्शन बाबू फलगरे आगा बढ़ि गइलन.\nसाड़ी फारि के बटेसरा का कपारे बान्हत चनरी चिचियात रहे, “अरे हमार रमऊ हो रमऊ! एही से कहत रहनी कि बड़कवन का बीचे जिन परऽ. महँगुआ तोहोर के ले बितल ए हमार रमऊए!” चउधरी ताबर तोर कई अँजुरी पानी बटेसरा का मुँहे छिरिकुवन त बटेसरा कहँरत आँखि खोलुवे, “मलिकार अइलन कि ना?ॐ आ फेर ओकर आँख बन हो गउवे. महँगुओ एकोर डगराइल रहुवे बाकि ऊ बेहोस ना रहुवे. सिलिया ओकरा चानी पर तेल चाँपत, सुसुकत रहुवे.\nमोटरसाइकिल के आवाज सुनि के महँगुआ सिलिया से पुछुवे, “मलिकार हउवें का रे”?\n“ए चउधरी, इन्हनी के लाद-पात के अस्पताले लियावऽ. हमनी का तबले थाना में जात बानी जा.” ई छोटक राय के दबंग आवाज के कमाल रहुवे कि दुनो सिपाही लोग चट्ट से सलाम करुवे.\n“रउवाँ सभ के बहुत किरिपा बा हमनी पर. हम एके इयाद राखब.” सिपाहियन का ओरी ताकि के छोटक राय अतने बोलुवन आ मोटरसाइकिल चल देहुवे. पाछा से दूनो सिपहियो साइकिल बढ़ावत हुरपेटुवन स. “अरे ससुरा जल्दी चलऽ स!”\nदूनो चउधरी लोग बटेसरा के टाँगि के रेकसा पर बइठउवे लोग. दोसरका ओरि से सिलिया का कान्ही हाथ धइले महँगुओ आके पवदान पर बइठि गउवे. चउधरी चनरी के हुरपेटुवन, “चलऽ स, जल्दी अस्पताल. एकर घाव बहुते गहिर बा, खून रुकते नइखे. राम जाने का होई?” आ चनरी पगलाइल रेकसा का पाछा धउरे लगुवे. ओकर दूनोलइको ओकरे सँगे फेंकरत धवरत रहुवन सऽ.\n2 thought on “पोसुआ”\nraur kahani padh ka bada bhadia lagal h\ndr. saheb rahur kahani badi nik baa.\nhamra bad nik laagal.\nLeaveaReply to नीमन सिंह\tCancel reply


गायकी आ अभिनय का बाद अब राजनीतिओ में शिखर के चढ़ाई करत मनोज तिवारी – Anjoria\nगायकी आ अभिनय का बाद अब राजनीतिओ में शिखर के चढ़ाई करत मनोज तिवारी\nजुलाई 12, 2014 भाजपा, मनोज तिवारी, सांसद\nहालही में भाजपा के नवीन शाहदरा जिला इकाई के बइठक जिला अध्यक्ष अनिल गुप्ता के अध्यक्षता में भइल जवना में दू गो प्रस्ताव पास कइल गइल.एक त कांग्रेस आ आ आ पा का खिलाफ जन आंदोलन शुरू करे के आ दोसर कि यमुना को साफ करे के. एह बइठक में मुख्य अतिथि रहलन उत्तर पूर्वी दिल्ली के सांसद मनोज तिवारी आ प्रदेश उपाध्यक्ष अभय वर्मो मौजूद रहले.\nमनोज तिवारी कहलन कि कार्यकर्ते संगठन के नींव होखेले. इनके बल प चुनाव जीतल जाला. एहसे कार्यकर्ता प्रदेश के कार्यक्रम के राह ना देख सीधे जनता के बीच जासु आ पन्दरह साल ले दिल्ली में राज कइले कांग्रेस आ 49 दिन के आआपा सरकार के खिलाफ बिगुल फूंकसु.\n(शशिकात सिंह, रंजन सिन्हा)\nबाबा रंगीला में विजय वर्मा के जबरदस्त ऐक्शन आ रोमांस\n२०१४ में रवि किशन के तीन गो फिलिम रिलीज़ ला तइयार


महुआ के दर्शकन के नीक लागत बा अँखियो के झरोखे से – Anjoria\nमहुआ के दर्शकन के नीक लागत बा अँखियो के झरोखे से\nFeb 5, 2011 अँखियो के झरोखे से, धारावाहिक शो, महुआ\nमहुआ टीवी पर देखावल जा रहल धारावाहिक शो “अँखियो के झरोखे से” का बारे में बतावल जात बा कि एकरा के दर्शक बहुते पसन्द कर रहल बाड़े आ एकर टीआरपी बढ़िया जा रहल बा. एकर संगीतो के लोग पसन्द कर रहल बा आ एकर गाना “मैं तो हो गई रे तेरी बावरी” बहुते लोकप्रिय हो गइल बा. एह शो में नायिका के किरदार निभावत छवि पाण्डेय के काम के सभे तारीफ कर रहल बा. एह धारावाहिक में उनुका साथे हेमन्त पाण्डेय, उपासना सिंह, उषा बच्छानी, आ नया चेहरा पुनीत के खास भूमिका बा. एह धारावाहिक के निर्माण आ निर्देशन महुआ मीडिया खातिर रंजन सिंह कर रहल बाड़े. धारावाहिक के क्रिएटिव हेड विनीता उपाध्याय के कहना बा कि महुआ टीवी हमेशा से एह कोशिश में रहेले कि दर्शकन के भरपूर मनोरंजन कइल जाव. एह धारावाहिको से हमनी के इहे कोशिश रहे आ खुशी के बाति बा कि दर्शक लोग के ई धारावाहिक नीक लागत बा.\nAditya – Kajal : New pair of Bhojpuri cinema


भोजपुरी गाना Free Music Mp3 Download\nबिरहा सम्राट विजय लाल यादव जी का सुपरहिट भोजपुरी गाना Hothwa Ke Laliya Bhojpuri Song 2018 Free Music Mp3 Download बिरहा सम्राट विजय लाल यादव जी का सुपरहिट भोजपुरी गाना Hothwa Ke Laliya Bhojpuri Song 2018.mp3\nसबसे मस्त भोजपुरी गाना 2018 Goli Chalwaibu Ka Gaurav Sriwastav Dadda Bhojpuri Hit Songs 2018 Free Music Mp3 Download सबसे मस्त भोजपुरी गाना 2018 Goli Chalwaibu Ka Gaurav Sriwastav Dadda Bhojpuri Hit Songs 2018.mp3\n2018 का नया हिट भोजपुरी गाना Karejwa Faar Deweli Jitendra Kumar Lucky Bhojpuri Hit Songs 2018 Free Music Mp3 Download 2018 का नया हिट भोजपुरी गाना Karejwa Faar Deweli Jitendra Kumar Lucky Bhojpuri Hit Songs 2018.mp3\n2018 का सबसे सेक्सी भोजपुरी गाना मरद गर्दा मचैला Marad Garda Maichala Free Music Mp3 Download 2018 का सबसे सेक्सी भोजपुरी गाना मरद गर्दा मचैला Marad Garda Maichala.mp3\n2018 का सबसे हिट भोजपुरी गाना Lahanga Uthava J K Sharma Bhojpuri Hit Songs 2018 Free Music Mp3 Download 2018 का सबसे हिट भोजपुरी गाना Lahanga Uthava J K Sharma Bhojpuri Hit Songs 2018.mp3\nलालू नितेश पर नया भोजपुरी गाना भऊजी हम बदलाम भतरा हो Superhit Bhojpuri Song 2017 Free Music Mp3 Download लालू नितेश पर नया भोजपुरी गाना भऊजी हम बदलाम भतरा हो Superhit Bhojpuri Song 2017.mp3\nभोजपुरी का नया सबसे दर्द भरा गाना 2017 खुदा तेरी कैसी खुदाई है Bhojpuri Hit Songs 2017 New Free Music Mp3 Download भोजपुरी का नया सबसे दर्द भरा गाना 2017 खुदा तेरी कैसी खुदाई है Bhojpuri Hit Songs 2017 New.mp3\nभोजपुरी गाना धर्मदेव गोरखपुर Free Music Mp3 Download भोजपुरी गाना धर्मदेव गोरखपुर.mp3\nभोजपुरी का जबरदस्त गाना 2018 Roj Roj Leta Nibahura Chhamak Chhallo Rajesh Pandey Ranjan Free Music Mp3 Download भोजपुरी का जबरदस्त गाना 2018 Roj Roj Leta Nibahura Chhamak Chhallo Rajesh Pandey Ranjan.mp3\nAkshara Singh का सबसे जोरदार गाना 2018 Video Jukebox New Bhojpuri Hit Song 2018 Free Music Mp3 Download Akshara Singh का सबसे जोरदार गाना 2018 Video Jukebox New Bhojpuri Hit Song 2018.mp3\nKhesari Lal Yadav New Song Bhojpuri 2018 खेसारी लाल यादव भोजपुरी गाना Free Music Mp3 Download Khesari Lal Yadav New Song Bhojpuri 2018 खेसारी लाल यादव भोजपुरी गाना.mp3\nभोजपुरी ऐ गाना अब तक सबसे बड़ा हिट गाना Khesari Lal Yadav Kajal Raghwani Free Music Mp3 Download भोजपुरी ऐ गाना अब तक सबसे बड़ा हिट गाना Khesari Lal Yadav Kajal Raghwani.mp3\n2018 सुपर हिट भोजपुरी गाना काहे डेरालु मिले आवे में Kahe Deralu Mile Arvind Ujala Free Music Mp3 Download 2018 सुपर हिट भोजपुरी गाना काहे डेरालु मिले आवे में Kahe Deralu Mile Arvind Ujala.mp3\n2018 का नया हिट भोजपुरी गाना Devra E Papi Ram Swaroop Faizabadi Superhit Bhojpuri Song Free Music Mp3 Download 2018 का नया हिट भोजपुरी गाना Devra E Papi Ram Swaroop Faizabadi Superhit Bhojpuri Song.mp3\nरात दिया बुताके भोजपुरी गाना पवन सिंह Free Music Mp3 Download रात दिया बुताके भोजपुरी गाना पवन सिंह.mp3\nHd सईया घोड़ी बनाके पिछे डालेला नया सुपरहिट भोजपुरी गाना Bhojpuri Hit Songs 2018 New Free Music Mp3 Download Hd सईया घोड़ी बनाके पिछे डालेला नया सुपरहिट भोजपुरी गाना Bhojpuri Hit Songs 2018 New.mp3\nमनोज तिवारी ने गाया नरेंद्र मोदी के लिए भोजपुरी गाना Manoj Sings Bhojpuri Song For Modi Free Music Mp3 Download मनोज तिवारी ने गाया नरेंद्र मोदी के लिए भोजपुरी गाना Manoj Sings Bhojpuri Song For Modi.mp3\nभोजपुरी का सबसे हॉट गाना 2017 सामान के जगहा अंगूरी चुसावेला Bhojpuri Hot Songs 2017 New Free Music Mp3 Download भोजपुरी का सबसे हॉट गाना 2017 सामान के जगहा अंगूरी चुसावेला Bhojpuri Hot Songs 2017 New.mp3\n2018 का नया सुपरहिट भोजपुरी गाना Dhodhiye Pe Laukela Ranjan Singh Bhojpuri Hit Songs 2018 Free Music Mp3 Download 2018 का नया सुपरहिट भोजपुरी गाना Dhodhiye Pe Laukela Ranjan Singh Bhojpuri Hit Songs 2018.mp3\n2018 का सबसे मस्त भोजपुरी गाना Muhwa Kaise Bohkraiel Nirbhay Tiwari Bhojpuri Hit Songs 2018 Free Music Mp3 Download 2018 का सबसे मस्त भोजपुरी गाना Muhwa Kaise Bohkraiel Nirbhay Tiwari Bhojpuri Hit Songs 2018.mp3\nभोजपुरी का सबसे हिट गाना Piya Piya Kahi Ke Pawan Singh Akshara Singh Lootere Bhojpuri Songs Free Music Mp3 Download भोजपुरी का सबसे हिट गाना Piya Piya Kahi Ke Pawan Singh Akshara Singh Lootere Bhojpuri Songs.mp3\nयह भोजपुरी गाना सुनकर खेसारी भी हैरान हो गए है।। ◆◆◆◆2018 Free Music Mp3 Download यह भोजपुरी गाना सुनकर खेसारी भी हैरान हो गए है।। ◆◆◆◆2018.mp3\nसपना चौधरी ने खेसारी लाल के कहने पर गायी भोजपुरी गाना आप भी देखिए विडियो Free Music Mp3 Download सपना चौधरी ने खेसारी लाल के कहने पर गायी भोजपुरी गाना आप भी देखिए विडियो.mp3\nआवा तारे सखी सैंया टेंपो से भोजपुरी गाना 2018 न्यू गाना Free Music Mp3 Download आवा तारे सखी सैंया टेंपो से भोजपुरी गाना 2018 न्यू गाना.mp3\n2018 Latest भोजपुरी गाना 2018 Happy New Year Sabita Raj Jk Yadav Films Free Music Mp3 Download 2018 Latest भोजपुरी गाना 2018 Happy New Year Sabita Raj Jk Yadav Films.mp3\nहमरा के नइहर पेठादी भोजपुरी गाना Free Music Mp3 Download हमरा के नइहर पेठादी भोजपुरी गाना.mp3\nPawan Singh और अक्षरा सिंह ने किया धमाका ऐसा भोजपुरी गाना नहीं देखा होगा Bhojpuri Song 2017 Free Music Mp3 Download Pawan Singh और अक्षरा सिंह ने किया धमाका ऐसा भोजपुरी गाना नहीं देखा होगा Bhojpuri Song 2017.mp3\nछलकता हमारो जवानिया ये राजा भोजपुरी गाना पवन सिंह Free Music Mp3 Download छलकता हमारो जवानिया ये राजा भोजपुरी गाना पवन सिंह.mp3\n2018 का नया सबसे हिट भोजपुरी गाना Bhatar Ke Latar Marele Pinku Jiya Bhojpuri Hit Songs 2018 Free Music Mp3 Download 2018 का नया सबसे हिट भोजपुरी गाना Bhatar Ke Latar Marele Pinku Jiya Bhojpuri Hit Songs 2018.mp3\n2017 का भोजपुरी का सबसे दर्द भरा गाना ऐ गाना आपको रुला देगा Free Music Mp3 Download 2017 का भोजपुरी का सबसे दर्द भरा गाना ऐ गाना आपको रुला देगा.mp3\nभोजपुरी एल्बम में बना फिल्म से भी महंगा ए गाना जरूर देखे Aa Jaita Vicky Raja Hit Holi Video Free Music Mp3 Download भोजपुरी एल्बम में बना फिल्म से भी महंगा ए गाना जरूर देखे Aa Jaita Vicky Raja Hit Holi Video.mp3\n2018 सुपरहिट भोजपुरी गाना पियबा से पहिले Piyaba Se Pahile Amrender Albela Manorma Raj Free Music Mp3 Download 2018 सुपरहिट भोजपुरी गाना पियबा से पहिले Piyaba Se Pahile Amrender Albela Manorma Raj.mp3\nNew Bhojpuri Song 2018 सबसे मज़ेदार भोजपुरी गाना Rinku Ojha Marad Kare Teeno Bhojpuri Songs Free Music Mp3 Download New Bhojpuri Song 2018 सबसे मज़ेदार भोजपुरी गाना Rinku Ojha Marad Kare Teeno Bhojpuri Songs.mp3\nभोजपुरी का ऐसा गाना आपको हिला देगा डाल दे मजनू Dal Wade Re Majanua Bhojpuri Superhit Song 2017 Free Music Mp3 Download भोजपुरी का ऐसा गाना आपको हिला देगा डाल दे मजनू Dal Wade Re Majanua Bhojpuri Superhit Song 2017.mp3\n2017 भोजपुरी गाना लुलिया भुलइली हो Luliya Bhulaili Ho Superhit Bhakti Song Free Music Mp3 Download 2017 भोजपुरी गाना लुलिया भुलइली हो Luliya Bhulaili Ho Superhit Bhakti Song.mp3\nSearch and select from the भोजपुरी गाना mp3 download results. Use the PLAY button to listen the song.\nTi Sto Dzeko Ft Preme Post Malone Jackie Chan Lyric mp3\nProspa Ochimana Ekwueme Feat Osinachi Nwachukwu Live Ministration mp3\nLamba Lolo Rekles X Seska X Swat X Zilla Ethic Sms Skiza 8543608 To 811 mp3\nGul Panra New Song Da Sro Zaro Marghe Yama Za By Angaar Khan mp3\nMy Love Nicki Minaj mp3\nAzeri Kizi Gunel Qara Goz A mp3\nJimmie Reign mp3\nZlye Kukly Strange Tomorrow mp3\nSupercr W Dance Compulation mp3\nSikidim English Download Veeramanidasan Amman Songs mp3


देश दुनिया के खबर भोजपुरी में (बियफे, 19 फरवरी 2015) – टटका खबर\nFeb 19, 2015 News in Bhojpuri, आरा, क्रिकेट, गाजीपुर, गोरखपुर, छपरा, जीतन, टटका खबर, देवरिया, पाकिस्तान, बक्सर, बलिया, बेतिया, भारत, माँझी, मोतिहारी, वर्ल्ड कप, सासाराम\n(बुध, 18 फरवरी के खबर)\nपटना उच्‍च न्‍यायालय जीतनराम मांझी सरकार के बड़हन नीतिगत फैसला लेबे पर रोक हटा दिहलसि त माँझी कैबिनेट नया फैसलन के बरखा करा दिहलेंं. एह फैसलन में सरकारी नौकरी में 35 फीसदी महिला आरक्षण, पुलिस में हर साल तेरह महीना के तनखाह, किसान सलाहकारन आ होमगार्डन के मानदेय में बढ़ोतरी, राम बालक महतो के हटा के विनोद कुमार कंठ के महाधिवक्ता बनावल, कर्पुरी ठाकुर शोध संस्थान आ स्वामी सहजानंद सरस्वती शोध संस्थान खोले के फैसला खास बाड़ी सँ.\nविधानसभा में विपक्षी दल केकरा के मानल जाव एकरा ला बोलावल गइल सर्वदलीय बइठक बेनतीजा रहल. भाजपा एह बइठक से बाहर निकल गइल काहे कि विधानसभा अध्यक्ष पक्षपात करत लगलन ओकरा.\nमुख्यमंत्री जीतन राम मांझी के पूरा भरोसा बा कि 20 फरवरी का दिने ऊ विधानसभा में आपन बहुमत सिद्ध करा दीहें. एह बीच भाजपा विधायक दल एक राय से माँझी सरकार के समर्थन करे के राय जाहिर कइलसि बाकिर इहो कहलसि कि अखिरी फैसला विधानसभा में कइल जाई.\nबिहार के कृषि मंत्री नरेन्द्र सिंह के फोन क के जान से मार देबे के धमकी दिहल गइल बा.\nविधानसभा अध्यक्ष उदय नारायण चौधरी मुख्यमंत्री जीतन राम मांझी के बहाल कइल जदयू ह्विप के मान्यता ना दिहलन आ कहलन कि जदयू के ह्विप श्रवण कुमार हउवन आ उनके बात मानल जाई. राजद अपना विधायकन खातिर ह्विप जारी क के माँझी सरकार का खिलाफ वोट देबे के कहले बिया.\nयूपी राज्य विधानमण्डल के बजट बुध का दिने हंगामा संगे शुरू भइल. विपक्ष के हल्लागुला का बीच राज्यपाल अपना अभिभाषण के पहिलका आ आखिरी पैरा पढ़ के औपचारिकता निबाह दिहले. एह दौरान भाजपा विधायक सदन में मौजूद ना रहलें.\nउत्तर प्रदेश माध्यमिक शिक्षा परिषद के हाईस्कूल आ इंटर के परीक्षा बियफे से शुरू होखत बा. मैट्रिक परीक्षा ला करीब सवा चौंसठ लाख आ इंटर ला सवा उनतीस लाख साढ़े दस हजार परीक्षा केन्द्र बनावल गइल बा. एकरा के नकल मुक्त आ शान्ति से करावे के सगरी इन्तजाम कइल गइल बा.\nमोदी सरकार के बदनाम आ परेशान करे खातिर डाँड़ कसले मीडिया कवनो ना कवनो मुद्दा तूड़ मरोड़ के पेश करे में लागल बा. पहिले कोस्ट गार्ड के डीआइजी के बयान छपलसि कि पाकिस्तानी से आवत आतंकियन के नाव विस्फोट से उड़ा दिहल गइल रहे. जब डीआईजी एह बात से इंकार कइलन त एगो वीडियो जारी क के ओह बात के दुबारा दावा पेश कइल गइल बा. जबकि ओह वीडियो के सुनला से साफे लागत बा कि ओकरा संगे छेड़छाड़ भइल बा. विपक्ष आ मीडिया के देशहितो के चिंता नइखे.\nकेन्द्र सरकार दिल्‍ली उच्‍च न्‍यायालय के बतवलसि कि आआपा के मिलल विदेशी चंदा का मामिला में कवनो आरोप साबित नइखे भइल.\nदसवां एयर इंडिया शो के उद्घाटन करत प्रधानमंत्री नरेन्‍द्र मोदी भारत में रक्षा सामग्री उत्पादन के दायरा बढ़ावे आ देशे से आधुनिक हथियार खरीदे पर जोर दिहलन. एह शो में पहिला बेर इजरायल के रक्षामंत्री शामिल भइलन. इजरायल भारत के बहुते रक्षा सामग्री निर्यात करेला आ उहो मोदी सरकार के ‘भारत में बनाईं’ योजना के सफल बनावे में हाथ लगावल चाहत बा.\nजिनेवा में ब्रिटेन के एगो बड़हन बैंक एचएसबीसी के कार्यालय में छापा मार के दुनिया भर के करिया कमाई के धन जमा करावे के जाँच चलत बा. बैंक पर आरोप बा कि ऊ सब कुछ जानत बूझत एह तरह के कमाई करे वालन के टैक्स चोरावे में मदद चहुँपवलसि.\nकैंसर का चलते मशहूर फिल्‍म निर्माता आ सांसद रहल दग्‍गुबाती रामानायडु के बुध का दिने 79 साल का उमिर में हैदराबाद में निधन हो गइल. उ नाहियो त 140 गो फिलिम बनवले रहुवन जवना में हिन्दी आ भोजपुरीओ के फिलिम शामिल रहली सँ.\nकैनबरा में भइल आई. सी. सी. क्रिकेट विश्व कप के मैच में बांग्लादेश अफगानिस्तान के 105 रन से हरा दिहलसि. बियफे का दिने नेल्‍सन मैदान पर जिम्‍बाब्‍वे के मुकाबला संयुक्‍त अरब अमीरात से होखी.\nलगातार छठवां दिने शेयर बाजार में बढ़त दर्ज भइल आ सेंसेक्स 184 अंक बढ़के अउर निफ्टी 60 अंक बढ़के बंद भइल. बजट के अनुमान लगावत ई तेजी चलत बावे.\nमोदी के ‘दसलखिया सूट’ के नीलामी से हकबकाइल विपक्ष एहू बात पर हमला बोललसि. ऊ एह बात से परेशान लउकत बाड़ी सँ कि एगो विवादो के निपटावत मोदी के छवि अउरी सुधर गइल. नीलामी में ओह कोट खातिर अबले 1 करोड़ 21 लाख रुपिया के बोली लाग चुकल बा आ नीलामी जारी बा.\nअन्ना हजारे 20 फरवेी का दिने पलवल जइहें आ ओहिजा से शुरु होखे वाला जन सत्याग्रह पदयात्रा के झंडी देखा के दिल्ली रवाना करइहें. ढेर दिन से खबर से बाहर रहल अन्ना दिल्ली विधानसभा में केजरीवाल के पार्टी के जीत का बाद एक बेेर फेरू उछाह में आ गइल बाड़न. उनुका एह बात के गुमान रहेला कि उनुका आन्दोलन से दू बेर सरकार गिर चुकल बिया आ अनेके मंत्रियन के इस्तीफा देबे पड़ल बा.\nबोको हरम आ नाइजीरियाई सेना के मुठभेड़ में 17 गो बोको हरमी मारल गइले बाकिर ओहसे पहिले ग्रेनड चला के ऊ 20 लोग के मार दिहले रहले स.\nअमेरिका में एगो बूढ़ भारतीय पर पुलिस हमला का मामिला में अलबामा गवर्नर सार्वजिनक रूप से माफी मंगले बाड़न.\nसासाराम जिला के सिंगुही गांव में हनुमान पूजनोत्सव का मौका पर एगो दंगल प्रतियोगिता करावल गइल.\nरोहतास जिला के शिवसागर इलाका में बुध का दिने ट्रक आ मोटरसाइकिल के टक्कर में एगो लईकी के मौत हो गइल आ दू जने घवाहिल हो गइले. प्रयागपुर गांव के एगो रिटायर सैनिक अपना बेटा आ बेटी संगे मोटरसाइकिल से बेटी के इलाज करावे सासाराम जात रहले जब ई हादसा भइल.\nरोहतास जिला के अकोढ़ीगोला इलाका के तेतराढ़ गांव का नियरा पुलिस एगो पीडीएस डीलर के अनाज के कालाबाजारी करत रंगे हाथ ध लिहलसि. साथही ओहू दुनू जने के ध लिहल गइल जे सरकारी अनाज खरीदत रहुवे.\nआरा में अपना जर्जर छात्रावास के बनवावे खातिर भूख हड़ताल पर बइठल सात गो विद्यार्थियन के तबियत खराब भइला का बाद अस्पताल में भरती करावल गइल बा.\nआरा के नवादा इलाका में तिलक नगर कतिरा मुहल्ला से गायब तइन बरीस के लईकी के लाश बुध का दिने मुहल्ले के नाला से बरामद भइल.\nसिवान जिला के गुठनी इलाका के जतौर बाजार का लगे बुध के सँझिया जीप से टकरा के आठ साल के एगो लईका के मौत हो गइल.\nसिवान जिला के नौतन के कादिरचक गाँव से उठावल गइल एगो नवहिन के फुलवरिया थाना के बड़की पकौली गांव से बृजलाल भगत का घर से बरामद लिहलसि पुलिस.\nसिवान जिला के हुसैनगंज इलाका के फरीदपुर गाँव के एगो लड़िका 12 फरवरी का दिने आटो से कचरा गइल रहे. ओह घवाहिल लड़िका के इलाज का दौरान गोरखपुर मेडिकल कालेज में बुध का दिने मौत हो गइल.\nसिवान जिला के रघुनाथपुर इलाका के बरवां गाँव में आपसी झगड़ा मे चलल गोलीबारी से चार जने घवाहिल हो गइले. पुलिस एह मामिला में चार जने के गिरफ्तार कइले बिया.\nमोतिहारी के सदर अस्पताल का पीछे एगो पैथोलॉजिस्ट के घर पर कुछ बदमाश गोली चलवले बाकिर संजोग से पैथोलाॅजिस्ट बाच गइले.\nबिहार विद्यालय परीक्षा समिति के इंटर परीक्षा बुध का दिने शुरू हो गइल. पहिलके दिन गोपालगंज से जीवविज्ञान के परचा लीक होखे के खबर मिलल आ की जगहा से नकल करे वालन के निकाल बाहर कइल गइल.\nपश्चिम चम्पारण के गवनाहा थाना के मोरबेलवा का नियरा दू गो गाड़ियन के टक्कर में एक जने के मौत ओहिजे हो गइल आ तीन जने घवाहिल हो गइले.\nआतंकी बतावत इशरत जहाँ आ सोहराबुद्दीन के मार गिरावे का मामिला में सात बरीस से जेल में बन्द गुजरात के आईपीएस अधिकारी रहल डीजी वंजारा काल्हु रिहा हो गइलन.\nबलिया जिला के रसड़ा तहसील दिवस पर शिकायत ले के चहुँपल छह लोग के पुलिस गिरफ्तार कर लिहलसि. एह लोग पर झूठहन शिकायत करे के आरोप लगावल गइल बा.


भारत के जनता के जीत – टटका खबर\nभारत के जनता के जीत\nदेश का इतिहास में पहिला बेर अइसन भइल जब कवनो जन आन्दोलन के अतना बड़हन असर पूरा देश पर पड़ल आ लोग अपना मन से बिना कवनो उत्तेजना के एह आन्दोलन में शामिल होत गइले आ सरकार के मजबूरन आन्दोलन के हर माँग माने के पड़ल.\nएह आन्दोलन के बाद देश के एगो नया महात्मा गाँधी अन्ना हजारे का रुप में मिल गइल बा आ अब आगहु अइसनका जन आन्दोलन देखे के मिली. लोकपाल बिल के बनावे खातिर जवना समिति के अधिसूचना सरकार जारी कर दिहले बिया ओहमें सरकार आ आम जनता के पाँच पाँच गो प्रतिनिधि शामिल कइल गइल बाड़न.\nसमिति के अध्यक्ष प्रणव मुखर्जी आ सह अध्यक्ष शांतिभूषण रहीहन. सदस्यन के नाम बा अन्ना हजारे, वीरप्पा मोइली, कपिल सिब्बल, चिदंबरम, सलमान खुर्शीद, प्रशांत भूषण, सेवानिवृत न्यायाधीश संतोष हेगड़े आ अरविन्द केजरीवाल.\nप्रधानमंत्री मनमोहन सिंह कहले बाड़न कि सरकार अगिला मानसून सत्र में लोकपाल विधेयक के संसद में पेश करी.\nएह आन्दोलन के मिलल जीत में मीडिया के भागीदारी के प्रशंसा करे के पड़ी जे पूरा मन से एह आंदोलन के कवर कइलस जवना चलते लोग के भीड़ एह आंदोलन से जुड़ गइल. ना त जंतर मंतर पर अइसनका अनशन हमेशा चलत रहेला, आजुवो कुछ लोग अनशन पर बा जवना लोग के कवनो कवरेज नइखे मिल पावत काहे कि ऊ लोग अन्ना हजारे, किरण बेदी ना ह.\nविख्यात साहित्यकार आचार्य जानकीवल्लभ शास्त्री के निधन\nबिहार विधान परिषद के चार गो सीट पर आजु मतदान


खेसारीलाल | Anjoria's Weblog\nTag Archives: खेसारीलाल\nकलाकार, फिल्म में प्रकाशित किया गया | Tagged खेसारीलाल, स्मृति\t| Leaveareply\nभोजपुरी के नया-नवेला सुपरस्टार खेसारीलाल यादव के आजुकाल्हु पूरा यूपी में धूम मचल बा. खेसारी के ‘जान तेरे नाम’ बिहार में पचसवाँ दिन मनवला क बाद अब यूपी में ऐतिहासिक कलेक्शन बटोरत बिया. यूपी. के गोरखपुर के साथ आधा दर्जन सिनेमाघरन में पहिले के सगरी रिकार्ड ध्वस्त करत एह फिल्म के शानदार कलेक्शन मिलल बा. ई फिल्म पिछला दू साल के ओपनिंग रिकॉर्ड तूड़ले बिया.\nनिर्माता-निर्देशक रमाकांत प्रसाद हउवें. फिल्म के सफलता से उत्साहित खेसारी के कहना बा कि ऊ हमेशा दर्शकन के पसंद के खयाल रखीहें.\nकलाकार में प्रकाशित किया गया | Tagged खेसारीलाल\t| Leaveareply\nभोजपुरी सुपरस्टार खेसारीलाल यादव एगो लाजवाब रिकार्ड बनवले बाड़न. उनुकर लगातार दू गो फिलिम सफलता का साथे पचासवाँ दिन मनवले बाड़ी सँ. खेसारी क पहिलका फिलिम ‘साजन चले ससुराल’ बिहार के आधा दर्जन सिनेमाघरन में पचास दिन मनवले रहुवे आ अब उनुकर दोसरको फिलिम ‘जान तेरे नाम’ बिहार के सात गो सिनेमाघरन में लगातार पचास दिन सफलता से चले के रिकार्ड बनवले बिया. एह लाजवाब रिकार्ड से खेसारीलाल उछाह में बाड़न. खेसारी अभिनीत आ आलोक कुमार के बनावल ‘देवरा पे मनवा डोले’ फिलिमवो एह घरी बिहार में धूम मचवले बिया.\nइण्डस्ट्री न्यूज, कलाकार में प्रकाशित किया गया | Tagged खेसारीलाल\t| Leaveareply\n‘‘जान तेरे नाम” में खेसारीलाल-विराज भट्ट पहिला बेर साथ-साथ\nकलाकार, फिल्म में प्रकाशित किया गया | Tagged खेसारीलाल, जान तेरे नाम, विराज भट्ट\t| Leaveareply\nबिहार सरकार की संस्था बिहार फाउंडेशन मुंबई चैप्टर पिछला दिने बिहार दिवस पर मुंबई में एगो समारोह आयोजित कइलसि. एह समारोह में भोजपुरी सिनेमा में उत्कृष्ट योगदान कइला बदे सुप्रसिद्ध निर्माता अभय सिन्हा, भोजपुरी सिनेमा के नयका सितारा खेसारी लाल यादव आ भोजपुरी फिल्म प्रचारक प्रशांत निशांत के बिहारी बाबू शत्रुध्न सिन्हा के हाथे विशेष सम्मान से सम्मानित कइल गइल. साथ ही भोजपुरी संगीत में महती योगदान खातिर मशहूर लोकगायिका कल्पना पटवारी, सुर संग्राम 1 के विजेता मोहन राठौर, सुर संग्राम2के विजेता ममता राउत आ सुनील सांवरा के सम्मानित कइल गइल. सामरोह सायन के षणमुखानंद हॉल में आयोजित रहे.\nएह मौका पर मुख्य अतिथि डॉ. सी. पी. ठाकुर, विशेष अतिथि बिहारी बाबू शत्रुघ्न सिन्हा, आ सम्मानित अतिथियन में सांसद सैयद शहनवाज हुसैन, यु. के. सिन्हा, (सेबी चेयरमैन), एन. एन. कुमार चेयरमैन नवा सेवापोर्ट, देवेश चन्द ठाकुर (एम.एल.सी) उपस्थित रहले. मुख्य अतिथि सी. पी. ठाकुर कहलन कि बिहार आवे वाला समय के नंबर वन राज्य हवे. बिहार बाबू शत्रुघ्न सिन्हा कहलन कि बिहार आ बिहारियन में बहुत दम बा आ बिहारी अपना मेहनत के लोहा मनवा लेले. सांसद सैयद शहनवाज हुसैन कहलन कि बिहारी जहँवे जाले ओहिजा के विकास हो जाला.\nबिहार फाउन्डेशन मुंबई चैप्टर के चेयर मैन रविशंकर श्रीवास्तव धन्यवाद भाषण आ वाइस चेयरमैन अभय कुमार स्वागत भाषण दिहलें. एह कार्यक्रम में बिहार फाउन्डेशन इमर्जिंग बिहारी सम्मान से अभिनेत्री सोनाक्षी सिन्हा, तबरेज रबड़वाला, मोहन जी प्रसाद, ब्रहमदेव राम पंडित के सम्मानित कइलसि. महाराष्ट्र विधान सभा के सदस्य अशोक भाऊ जाधव आ विवेकानंद पाटिल अउर सायन अस्पताल के सहायक डीन राजेश गुप्ता के ‘बिहार-मित्र’ पुरस्कार से सम्मानित कइल गइल. एह अवसर पर उपाध्यक्ष अख्तर राशिद, टी. वी. सिन्हा, सचिव अहसान हुसैन, प्रवक्ता रागिनी गौतम, मनोज सिंह राजपूत, संयोजक रणवीर, कोषाध्यक्ष निंरज का साथे प्रसिद्ध व्यवसायी सर्वेस शाही, उद्योगपति कुमार बिहारी पाण्डेय, आ कैप्टन एन. बी. पाण्डेय वगैरह उपस्थित रहले.\nसांस्कृतिक कार्यक्रम के शुरूआत प्रसिद्ध गायिका कल्पन भिखारी ठाकुर के गीत से कइली, सिंगर अभिनेता खेसारीलाल यादव, मोहन राठौर, सुरेश आनंद आ ममता रावत अपना मधुर आवाज से सुनेवालन के मन मोह लिहले.\n(बिहार फाउन्डेशन मुबंई चैप्टर के संयुक्त प्रवक्ता मनोज सिंह राजपूत, उदय भगत, आ प्रशांत निशांत से मिलल जानकारी)\nइण्डस्ट्री न्यूज में प्रकाशित किया गया | Tagged अभय सिन्हा, खेसारीलाल, प्रशांत-निशांत, बिहार दिवस\t| Leaveareply\nभोजपुरी फिलिमन के चर्चित निर्माता-निर्देशक रामाकांत प्रसाद अब भोजपुरी परदा के नयका स्टार ‘‘साजन चले ससुराल’’ फेम खेसारीलाल यादव के लेके फिल्म बनावे जात बाड़े, नाम राखल गइल बा ‘‘जान तेरे नाम’’. एह फिल्म की अंतिम शूटिंग शेड्यूल मुंबई में जोर-शोर से जारी बा. आदिशक्ति इंटरटेनमेंट आ सीता आर्टस के प्रस्तुति आ कुमारी माई मूवीज के बैनर तले बनत एह फिल्म में खेसारी लाल यादव का साथे विराज भट्ट आ तनुश्री चटर्जी के मुख्य भूमिका बा.\nगीतकार विनय बिहारी, अशोक कुमार दीप, प्यारेलाल यादव आ बृजेश पाण्डे, संगीतकार अशोक कुमार दीप, आ छायांकनकर्ता देवेन्द्र तिवारी हउवें. फिल्म में प्रिया शर्मा, नीरज राज पौडेल, धामा वर्मा, देव सिंह वगैरहो के खास भूमिका बा.\nअबले निरहुआ, पवन सिंह आ विराज भट जइसन स्टारन का साथ ब्लाकबस्टर फिल्म देबेवाला रामाकांत प्रसाद ‘जान तेरे नाम’ से बहुते उम्मीद रखले बाड़न.\nकलाकार, फिल्म में प्रकाशित किया गया | Tagged खेसारीलाल, जान तेरे नाम, रामाकांत प्रसाद\t| Leaveareply